הוועדה המיוחדת לענייני רווחה ועבודה, כנסת 23, פרוטוקול מספר 2, 2020-03-30 10:00

עאידה תומא סלימאן: בוקר טוב.

עאידה תומא סלימאן: אני פותחת את ישיבת הוועדה המיוחדת לענייני רווחה ועבודה.

עאידה תומא סלימאן: זאת ישיבה ראשונה בימים קשים אלה.

עאידה תומא סלימאן: על סדר-היום: דיווח המוסד לביטוח לאומי על פעילותו נוכח המשבר התעסוקתי.

עאידה תומא סלימאן: כולנו מודעים לעצם העובדה שמגפת הקורונה יוצרת את המשבר החברתי הגדול ביותר שראינו מעולם במדינה וגם בעולם באופן כללי.

עאידה תומא סלימאן: לפי כל התסריטים שמשרד הבריאות מדבר עליהם וגם בעולם, המגפה עוד תיקח זמן והסגר יכול להיות שיימשך עוד שבועות, אם לא חודשים, אף אחד לא יודע.

עאידה תומא סלימאן: המשבר החברתי עוד יעמיק.

עאידה תומא סלימאן: אנחנו כבר התחלנו לשים לב לאותות של המשבר החברתי.

עאידה תומא סלימאן: בסביבות 900,000 איש ואישה במדינת ישראל איבדו היום את מקומות העבודה שלהם ואפילו אם זה עניין זמני.

עאידה תומא סלימאן: אף אחד לא יודע איך הכלכלה תתנהג אחרי הקורונה ועד כמה עסקים יוכלו להחזיק מעמד, במיוחד עסקים קטנים, עד שיעבור הזעם ועד שיוכלו לחזור ולעמוד על הרגליים ולתת לעובדים את מקומות העבודה שלהם חזרה.

עאידה תומא סלימאן: בכל מקום בעולם יצאו מנהיגים מימין ומשאל והכריזו לציבור בעיקר על שני דברים.

עאידה תומא סלימאן: הדבר הראשון הוא, שנכנסים לסגר וזה יכול להיות ארוך וקשה.

עאידה תומא סלימאן: הדבר השני, אל תדאגו לפרנסה שלכם, אנחנו המדינה ניתן לכם גב.

עאידה תומא סלימאן: היום נרצה לבדוק האם באמת אנחנו במדינת ישראל יכולים להגיד בבטחה ובקול רם לכל האנשים שיושבים בבתים שלהם היום ומחכים לחזור לחיים הרגילים שלהם, אל תדאגו, אנחנו דואגים לפרנסה שלכם.

עאידה תומא סלימאן: אני חייבת להגיד שדבר אחד טוב יוצא מהדבר הזה, שהוועדות והוועדה המיוחדת התחילו לעבוד.

עאידה תומא סלימאן: אנחנו חייבים את זה לאזרחים שביקשו שנייצג אותם בעבודה הכי קשה של פיקוח ובדיקה של כל התהליכים שהממשלה לוקחת בימים האלה כדי לנווט ולהוציא אותנו מהבעיה הזאת.

עאידה תומא סלימאן: הוועדה תנסה כמה שאפשר וכמה זמן שיינתן לה, כדי לעשות את העבודה המוטלת עליה ולבדוק איך המדינה מתכוננת לשמור על האזרחים והאזרחיות שמאבדים את מקום עבודתם ופרנסתם נמצאת בסימן שאלה גדול.

עאידה תומא סלימאן: אנחנו גם נדאג, מצד אחד, לנושאים שקשורים בעבודה, אבל אנחנו לא נשכח שמעגל האנשים שמקבלים שירותי רווחה במדינה הוא גדול ועוד יגדל בימים הבאים.

עאידה תומא סלימאן: אנחנו גם כן רוצים ורוצות לבדוק מה קורה בשירותי הרווחה.

עאידה תומא סלימאן: את זה נשאיר לישיבה הבאה.

עאידה תומא סלימאן: היום הדיון שלנו יתמקד איך הביטוח הלאומי מתפקד בימים האלה?

עאידה תומא סלימאן: מה כן מבטיח ומה לא מבטיח.

עאידה תומא סלימאן: אני רק רוצה להגיד שאתמול יזמתי שיחת זום עם חלק מארגוני החברה האזרחית.

עאידה תומא סלימאן: הישיבה ארכה כשעתיים כי היתה הצפה גדולה מאוד של נושאים ושל דאגות.

עאידה תומא סלימאן: ישנן כל מיני קבוצות מוחלשות שהתכניות הקיימות היום לא מכסות אותם.

עאידה תומא סלימאן: איתנו בישיבה, בנוסף לחברי וחברות הכנסת החברים בוועדה, נמצאים בזום מר מאיר שפיגלר, מנכ"ל המוסד לביטוח לאומי וגם חבר הכנסת בועז טופורובסקי.

עאידה תומא סלימאן: רם שפע נמצא בחדר השני.

עאידה תומא סלימאן: אני שמחה שהצטרפתם.

עאידה תומא סלימאן: כמובן שרבים מהחברה האזרחית יכנסו להשתתף איתנו בדיון דרך שיחת זום.

עאידה תומא סלימאן: לפני שמתחילים עם השאלות, אני רוצה לתת את זכות הדיבור למר מאיר שפיגלר, מנכ"ל המוסד לביטוח לאומי, לשמוע ממנו סקירה על איך הביטוח הלאומי מתכונן?

עאידה תומא סלימאן: איזה רשת חברתית הוא מנסה לפרוס בפני האנשים.

מאיר שפיגלר: בוקר טוב.

מאיר שפיגלר: נמצאים איתי כאן

מאיר שפיגלר: גם סמנכ"לית גמלאות גברת אורנה מרקוביצקי ויושב ראש ועדת הכספים של מועצת הביטוח הלאומי, ערן ירק.

מאיר שפיגלר: שלחנו לכם מצגת.

מאיר שפיגלר: אני מניח שלכל אחד מחברי הכנסת יש עותק.

מאיר שפיגלר: אעבור בקצרה על עיקרי הדברים, הם מפורטים במצגת.

מאיר שפיגלר: אני אתחיל לדבר לא מהמצגת אלא באופן כללי.

מאיר שפיגלר: במשך כחודש אנחנו מתארגנים ככל יכולתנו כדי לוודא שכל מי שנפלט משוק העבודה, אם זה כתוצאה מפיטורין או כתוצאה מהפרשה לחופשה ללא תשלום, יקבל דמי אבטלה במלואם ב-12.4 לגבי חודש מרץ.

מאיר שפיגלר: לגבי אלה שיצאו לחל"ת או לפיטורים החל מה-15.3, אנחנו מתכוונים לעשות את הכול כדי להצליח ולהעביר להם מקדמות לפני ערב חג הפסח.

מאיר שפיגלר: מדובר בהיקפי מובטלים שתופחים מידי יום.

מאיר שפיגלר: הם כבר מגיעים לכ-800,000 איש במספר.

מאיר שפיגלר: מספרים שמעולם הביטוח הלאומי לא חווה.

מאיר שפיגלר: רק כדי להמחיש לכם, במשך ה-30 שנים האחרונות, בשנה טיפלנו בממוצע בכ-200,000 תביעות.

מאיר שפיגלר: בחודש הזה בלבד, אנחנו מטפלים בסדר גודל של כ-800,000 תביעות ואולי יותר.

מאיר שפיגלר: תעשו את המכפלה של פי 4 כפול 12 ומדובר על פי כ-50 מאשר בימים כתיקונם.

מאיר שפיגלר: זה מבלי להתייחס בכלל לגילאי 67 פלוס, שגם לגביהם נתנו את הדעת בעצה אחת עם משרד האוצר, אגף התקציבים.

עאידה תומא סלימאן: גם 62, אף אחד לא מדבר על זה.

מאיר שפיגלר: אנחנו קידמנו את הנושא הזה כדי לתת להם לא דמי אבטלה אלא פיצוי שיהיה נכון לרגע זה, גם לגבי חודשים מרץ ואפריל ובהחלט יאפשר להם להתקיים בצורה סדירה בעת הזאת.

מאיר שפיגלר: חוץ מזה, הביטוח הלאומי בהחלט לקח לתשומת ליבו את המצב שאליו נקלע השוק ופעל רבות כדי להקל ככל שניתן על כלל המבוטחים, לאו דווקא בנושאים שנוגעים לאבטלה, אלא גם בשאר הנושאים המטופלים בביטוח הלאומי מבחינת הזכויות המלאות של התושבים.

מאיר שפיגלר: הקלנו איפה שרק ניתן.

מאיר שפיגלר: הארכנו תוקף זכויות זמניות והארכנו אותן למשך מספר חודשים בכדי למנוע את הצורך של אותם זכאים להגיע אל סניפי הביטוח הלאומי, או לייתר את הצורך שלהם להמציא מסמכים, נתונים וחוות דעת.

מאיר שפיגלר: אנחנו מבינים מה המצב ולכן הקלנו ככל שניתן בכל דבר ועניין כלפי המבוטחים.

מאיר שפיגלר: אנחנו בהחלט משפרים בצורה ניכרת את השירות בתחום הסיעוד שהוא רלוונטי מאוד לתקופה הזאת.

מאיר שפיגלר: מירב המאמצים לקבל החלטות על בסיס מסמכים רפואיים ועריכת שיחת טלפון עם הלקוח, יוזמה שלנו.

מאיר שפיגלר: כך גם עשינו לגבי המובטלים.

מאיר שפיגלר: פנינו מיוזמתנו לארגונים גדולים על מנת שהם ירכזו את כל הנתונים הנוגעים לכוח אדם שהם מפרישים, או לחופשה ללא תשלום או, לצערי הרב, מוציאים אותם החוצה משוק העבודה עקב פיטורין.

מאיר שפיגלר: השקנו לראשונה את טופס 100 שמרכז את הנתונים שנוגעים לעובד אצל המעסיק.

מאיר שפיגלר: הם מעבירים לנו את הנתונים בצורה מרוכזת.

מאיר שפיגלר: כלומר, אנחנו מקלים בצורה משמעותית על המעסיק שרוצה לעזור לעובד וכמובן גם על העובדים שכרגע נדרשים לקבל דמי אבטלה.

מאיר שפיגלר: אם אתם רוצים שאני אפרט בצורה ספציפית כל דבר ועניין, אני אשמח לעשות את זה.

עאידה תומא סלימאן: אני חושבת שכדאי להתייחס לכמה נקודות באופן יותר מפורט.

עאידה תומא סלימאן: אנחנו נרצה גם להעלות שאלות יותר ספציפיות.

עאידה תומא סלימאן: רציתי לדעת בעניין דמי ביטוח.

עאידה תומא סלימאן: הרי אנשים לא רק מקבלים מהביטוח, הם בעיקר גם משלמים, במיוחד העצמאים והמעבידים.

עאידה תומא סלימאן: האם החלטתם החלטה ברורה בעניין תשלומי דמי ביטוח?

עאידה תומא סלימאן: האם דוחים אותם?

עאידה תומא סלימאן: מה בדיוק קורה עם זה?

מאיר שפיגלר: קודם, בתקנות שעת חירום שעברו ביום שישי שבוע שעבר, התשלום של העצמאים בסך של כ-600 מיליון שקלים מתחלק שליש לטובת ביטוח בריאות ושני שליש לטובת הביטוח הלאומי.

מאיר שפיגלר: זאת אומרת, 200 מיליון שקלים אמורים לעבור לטובת קופות החולים.

מאיר שפיגלר: 400 מיליון שקלים זאת גבייה של הביטוח הלאומי.

מאיר שפיגלר: התשלום שהם אמורים להעביר לטובת הביטוח הלאומי וקופות החולים ב-15 לאפריל, יידחה כרגע ל-15 במאי.

מאיר שפיגלר: מעבר לזה, הקלנו מבחינת האכיפה והטלת עיקולים בצורה ניכרת.

מאיר שפיגלר: הקפאנו את האכיפה ומעבר לזה, כרגע אנחנו לא מטילים עיקולים על מי שלא עמד בתשלומים על-פי לוחות הזמנים.

מאיר שפיגלר: ככל שיש פניות אל סניפי הביטוח הלאומי בנושא גבייה, אנחנו מתנהלים על-פי בית הילל.

מאיר שפיגלר: מקלים, מתחשבים מזדהים עם המצוקות של העצמאים ושל המעסיקים, כי אנחנו יודעים באיזה מצב אנחנו נמצאים.

מאיר שפיגלר: אני מניח שהחל מהחודש הבא תהיה הפחתה ניכרת של התשלומים שאנחנו נקבל, לא רק מהעצמאים אלא גם מהשכירים, כי מי שהופך להיות מובטל הוא מחויב בתשלום מינימום לביטוח הלאומי.

מאיר שפיגלר: זה מייד משליך על הסכומים שאנחנו מקבלים לטובת ההתנהלות השוטפת שלנו.

עאידה תומא סלימאן: האם נשאר לך משהו שהיית רוצה לדבר עליו באופן ספציפי מהמצגת?

עאידה תומא סלימאן: לצערי קיבלנו את המצגת רבע שעה לפני שהתחלנו את הדיון וחברי הוועדה עוד לא הספיקו לראות את המצגת.

עאידה תומא סלימאן: חבל שהיא נשלחה ברגע האחרון.

עאידה תומא סלימאן: אם יש נושא שאתה חושב שכדאי מאוד להאיר אותו לפני שעוברים לשאלות של הח"כים ושל המשתתפים, אני אשמח.

מאיר שפיגלר: אני אפנה אתכם לעמוד שהכותרת שלו היא "הקלות הביטוח הלאומי בעת המשב".

אלכס קושניר: אפשר לקבל את המצגת?

עאידה תומא סלימאן: תכף נשלח לכם.

עאידה תומא סלימאן: הישיבה מתנהלת בשני חדרים אז נעביר לכם תכף.

מאיר שפיגלר: כבוד היושבת ראש, לכם יש את המצגת?

עאידה תומא סלימאן: כן, לנו יש.

מאיר שפיגלר: בעמוד שהכותרת שלו היא "הקלות הביטוח הלאומי בעת המשבר" ישנם עשרה נושאים מפורטים שבהם בעצם הביטוח הלאומי נקט בפעולות עשה של הקלה, של הליכה לקראת.

מאיר שפיגלר: אלה דברים שהם ברוח מה שאני דיווחתי בתחילת דבריי.

מאיר שפיגלר: אם אתם רוצים לשאול על זה, אני אשמח להרחיב.

מאיר שפיגלר: יש כאן גם נתונים לגבי תובעי דמי אבטלה, גילאים, אחוזים.

מאיר שפיגלר: יש כאן נתון מאוד מדהים: ישנם מעל 15% של תובעי דמי אבטלה בתא משפחתי שהם גם בן וגם בת הזוג.

מאיר שפיגלר: כלומר, שני בני הזוג יחד הגישו תביעה לדמי אבטלה.

מאיר שפיגלר: זאת אומרת שניהם נושלו מהעבודה שלהם - יותר מ-15%.

מאיר שפיגלר: בסוף יש לנו את הנושאים שאנחנו חושבים לנכון שצריך לתת עליהם את הדעת מבחינת תיקון עיוותים וחקיקה נדרשת.

מאיר שפיגלר: הם מפורטים בתשעה נושאים בעמוד אחד לפני האחרון.

מאיר שפיגלר: הכותרת היא: " הצעות הביטוח הלאומי לאור משבר הקורונה".

מאיר שפיגלר: אני יכול כמובן לקרוא אבל זה מונח לעיניכם.

מאיר שפיגלר: אני אשמח לענות על מה שלא ברור מאשר סתם להקריא.

מאיר שפיגלר: בעמוד האחרון יש הערכה שלנו לגבי תוספת העלויות שלנו, ללא קשר להפחתה בהכנסות.

מאיר שפיגלר: ככל שפני הדברים יהיו כפי שאנחנו רואים אותם כעת, אז הביטוח הלאומי יידרש במהלך מרץ ואפריל לשאת בתשלום כספי נוסף מעבר לזה שתוכן מלכתחילה לפני פרוץ המשבר, בסך שיהיה כ-7 מיליארד שקלים, גם לנושאי אבטלה וגם לנושאי הפיצוי של גילאי 67 פלוס.

עאידה תומא סלימאן: זה לחודשיים?

מאיר שפיגלר: חצי חודש מרץ וחודש אפריל.

מאיר שפיגלר: אגב, לגבי חלק מהם, זה מהתחלת חודש מרץ.

עאידה תומא סלימאן: האם אתם תקבלו שיפוי על ההוצאות האלה שלא היו מתוכננות מהאוצר, או שהביטוח הלאומי עם כל הקרנות שיש לו יצטרך לעשות את זה ונעמוד מול קריסה בעוד שלושה או ארבעה חודשים?

מאיר שפיגלר: קודם כל, בחודש מרץ אנחנו מטבע הדברים נמצאים עם האצבע על תזרים המזומנים שלנו כדי לוודא שאנחנו מסוגלים לעמוד במלוא ההתחייבויות שלנו כלפי המבוטחים.

מאיר שפיגלר: חודש מרץ אנחנו מסתדרים.

מאיר שפיגלר: ראוי לדעת, הביטוח הלאומי לא מעביר את תוצרי הגבייה, לא את הריבית וגם לא את האג"חים שנפרעות למשרד האוצר.

מאיר שפיגלר: אנחנו משאירים אותם בביטוח הלאומי כדי לוודא שנוכל לעמוד במלוא ההתחייבויות שלנו, גם בחודש מרץ וגם בחודש אפריל.

מאיר שפיגלר: סה"כ בשנת 2020, מדובר על סדר גודל של 23 מיליארד שקלים, שכוללים כ-300 מיליוני שקלים עודפי גבייה, כ-8.1 מיליארד שקלים ריבית שאנחנו אמורים לקבל וכ-13 מיליארד שקלים זה פירעון של אג"חים שהם בפריסה למשך כל השנה.

אלון שוסטר: לא הבנתי, זה המקורות שיש לך?

אלון שוסטר: ה-23 מיליארד הם מקורות שיש לך כרגע ביד אל מול סדר גודל של כ-5 מיליארד חודשי שאתה צריך.

אלון שוסטר: כלומר, אתה צריך לשנה הזאת איזה 50 מיליארד ויש לך 23 מיליארד.

אלון שוסטר: זה סדר הגודל?

מאיר שפיגלר: תראה, אנחנו לא יודעים כיצד יתפתחו פני הדברים.

מאיר שפיגלר: כרגע אנחנו מתייחסים לחודש מרץ ואפריל.

מאיר שפיגלר: יש לנו בהחלט גם אומדן של מה אמור להיות אם פני הדברים ישתרכו על חודשים נוספים כמו יוני ויולי וכך הלאה.

מאיר שפיגלר: בגדול, הביטוח הלאומי מאז שנת 1980 העביר את עודפי הגבייה למשרד האוצר.

מאיר שפיגלר: אנחנו נמצאים בדין ודברים איתם.

מאיר שפיגלר: הם בהחלט מודעים לכך שככל שנידרש מעבר לסכומים שציינתי לפני כן, לקבל שיפוי על הוצאות נוספות, משרד האוצר בהחלט יעביר את הכספים הנדרשים לביטוח הלאומי.

עאידה תומא סלימאן: ברור לי שעד עכשיו אנחנו מדברים על 7 מיליארד, כאשר העודפים, עודפי גבייה, אגח"ים וכדומה זה 23 מיליארד.

עאידה תומא סלימאן: אתה אומר שאתם תשתמשו ב-23 מיליארד עד שיסתיימו ואז אם תצטרכו עוד זה חייב בשיפוי מהאוצר?

מאיר שפיגלר: נכון.

אלון שוסטר: לא צריך להשחית את זמננו וזמנכם בירידה לפרטים.

אלון שוסטר: אתם מכירים יותר טוב מכולם, יחד עם רווחה ואחרים והארגונים האזרחיים מה קורה.

אלון שוסטר: השאלה מה החששות?

אלון שוסטר: האם אתה עונה על כל הצרכים?

אלון שוסטר: האם אתם מזהה צרכים לא ממולאים.

אלון שוסטר: מנית במצגת מה הם הצרכים.

אלון שוסטר: האם יש צרכים משמעותיים שלא מולאו?

אלון שוסטר: זאת נקודה אחת.

אלון שוסטר: נקודה שנייה קשורה לשאלה של יושבת הראש.

אלון שוסטר: האם זה נכון, מבחינת התכנון של היציבות הכלכלית הכספית שלכם להשתמש בעודפים?

אלון שוסטר: האם התכנון הפיננסי, היציבות שלכם, לאורך השנה הזאת, האם זה נכון להשתמש בחסכונות או במקורות הפנימיים ולא בהעברות ישירות מהאוצר?

מאיר שפיגלר: הביטוח הלאומי נמצא בדיוק כדי לתת מענה לביטחון הסוציאלי של התושבים גם ובעיקר בעתות שכאלה.

מאיר שפיגלר: הכספים עברו מ-1980 וזה לא מהיום.

מאיר שפיגלר: ברור שהכספים שייכים לציבור במדינת ישראל, לציבור המבוטחים.

מאיר שפיגלר: זאת מעין פרמיה ביטוחית.

מאיר שפיגלר: ברור שכאשר המבטח נדרש לעמוד בתשלומים למבוטחים, אז כספים שלכאורה הצטברו בצד, אמורים לשמש לטובת העניין הזה.

מאיר שפיגלר: לכן, הכספים השוטפים ואם יידרש כספים שנמצאים במעין פיקדון או מעין הלוואה במשרד האוצר, יוחזרו לביטוח הלאומי כדי שנעמוד במלוא התחייבויות שלנו.

אלון שוסטר: זה מצוין, כך זה צריך להיות.

מאיר שפיגלר: רק עוד מילה אחת.

מאיר שפיגלר: לגבי כל ההחלטות שהתקבלו עכשיו בתקנות שעת חירום, שהם מטבע הדברים גרמו לתוספת בהוצאות של הביטוח הלאומי, זה לא יבוא מהכספים שעברו מהביטוח הלאומי למשרד האוצר.

מאיר שפיגלר: על זה יש שיפוי ישיר אחד לאחד של משרד האוצר, כי מדובר בהוצאות שלא היו בבסיס ההתחייבויות של הביטוח הלאומי כלפי המבוטחים.

אלון שוסטר: זאת בדיוק הנקודה.

אלון שוסטר: אני מסכים לחלוטין עם הגישה העקרונית, שמה שנצטבר מ-1980 לצרכים השוטפים, הביטוח, מה שהתחייבת, מה שמופיע בפוליסה – מצוין.

אלון שוסטר: זה מה שצריך.

אלון שוסטר: אבל בשום פנים ואופן, לא להכניס פנימה על חשבון הביטוח הלאומי אירועים אחרים.

אלון שוסטר: שהמדינה תצטרך להכניס את היד לכיסים שלה והיא צברה שם.

עאידה תומא סלימאן: אני חושבת שקודם כל אנחנו עדיין בשלב הזה שצריך להתמקד יותר במה כן חובתו של הביטוח הלאומי.

עאידה תומא סלימאן: אני חושבת שעדיין לא ממלאים את החובה עד הסוף.

עאידה תומא סלימאן: בסופו של דבר, האזרח שילם כל חייו לביטוח הלאומי בשביל ימים כאלה, בשביל מצוקות כאלה, כדי שהביטוח הלאומי יוכל באמת לפרוס את היריעה הכי גדולה שהוא יכול.

עאידה תומא סלימאן: ביקשתי ממרכז מחקר ומידע של הכנסת לערוך לנו מחקר השוואתי של מה המדינה מציעה היום לעובדים ולשכירים וגם לעסקים ולכלכלה באופן כללי, כפתרונות למשבר החברתי.

עאידה תומא סלימאן: המחקר אומר בצורה הכי ברורה שעדיין לא הגענו אפילו למקום קרוב למה שמדינות אחרות מתקדמות מציעות לאזרחים שלהן.

עאידה תומא סלימאן: תכף נעלה כל מיני נושאים.

אלון שוסטר: השאלה האם עומדים במה שהביטוח הלאומי התחייב לנו?

אלון שוסטר: זה קודם כל.

עאידה תומא סלימאן: השאלה מה זאת אומרת התחייב?

עאידה תומא סלימאן: הרי יש החלטות לימים רגילים ויש החלטות למצבי חירום.

עאידה תומא סלימאן: אם לא נתנהל טוב במשבר זה, הביטוח הלאומי עלול להיות תקוע אחרי הקורונה עם מאות אלפים של מובטלים, כי לא טיפלנו במצב הכלכלי בצורה נכונה.

עאידה תומא סלימאן: האנשים האלה לא יוכלו לחזור לעבודה.

עאידה תומא סלימאן: משרד העבודה והרווחה עלול להיות תקוע עם אוכלוסיות שנפלו מתחת לקו העוני בגלל שלא נתנו להן רשת ביטחון חברתי מספקת כדי לעבור את התקופה הזאת.

עאידה תומא סלימאן: אחד הדברים שברורים וחייבים לשאול עליהם, זה כל הנושא של דמי אבטלה.

עאידה תומא סלימאן: אני יודעת שהיו הקלות של 6 חודשים.

מאיר שפיגלר: הפחתת תקופת האכשרה לשישה חודשים במקום שנה.

עאידה תומא סלימאן: יש אנשים רבים שהתחילו את העבודה שלהם לפני ארבעה חודשים, לפני שלושה חודשים.

עאידה תומא סלימאן: מה איתם?

עאידה תומא סלימאן: למה לא אומרים שכל מי שהיום אין לו מקור הכנסה, הביטוח הלאומי נותן לו להתקיים לפחות במישור של מינימום.

עאידה תומא סלימאן: יש, למשל, גם צעירים מתחת לגיל 20 שהם עובדים ואין להם היום ביטחון שהם יקבלו דמי אבטלה.

עאידה תומא סלימאן: הם לא יקבלו אלא אם תשנו את הקריטריונים הקיימים.

עאידה תומא סלימאן: אלה אנשים שלא יצאו לעבוד כי בא להם.

עאידה תומא סלימאן: זה לא טיול אחרי תיכון.

עאידה תומא סלימאן: הם יצאו לעבוד כי הם באים ממשפחות שממילא נמצאות במצוקה כלכלית.

עאידה תומא סלימאן: אז הם יצאו לעבוד למען המשפחה.

עאידה תומא סלימאן: היום לא רק שהם הפכו לנטל אלא הם גם איבדו את ההכנסה שלהם.

עאידה תומא סלימאן: אני מעדיפה שנשאל את כל השאלות, אם לא אכפת לך מר שפיגלר.

עאידה תומא סלימאן: חברי הכנסת, נעשה סבב שאלות ותוכל לענות.

מאיר שפיגלר: כבוד היושב ראש, אני רוצה אם אפשר אני רוצה להתייחס לדברייך ואחר-כך אענה לשאלות.

מאיר שפיגלר: בדוח העוני של הביטוח הלאומי לשנת 2018, שפורסם בסוף שנת 2019 צוין בצורה מפורשת היכן נמצאת מדינת ישראל ביחס לממוצע של מדינות ה-OECD.

מאיר שפיגלר: זה לא סוד, אנחנו משקיעים בנושא בריאות ורווחה הרבה פחות מאשר בממוצע ממדינות ה-OECD.

מאיר שפיגלר: אם הרפרנט של מדינות ה-OECD הוא 100, אנחנו נמצאים ב-22% מזה.

מאיר שפיגלר: זאת אומרת, סדר-גודל של כחמישית.

מאיר שפיגלר: לגבי גילאי 18-20 וגם לגבי הנושא של תקופת האכשרה שהיא מתחת לחצי שנה, אנחנו בהחלט אומרים את הדברים שנוגעים לביטחון הסוציאלי בכל הזדמנות שרק נקרית בדרכינו.

מאיר שפיגלר: ברור שבסוף, נקבע זמן מסוים.

מאיר שפיגלר: אם זה היה נקבע לשלושה חודשים, היו שואלים מה לגבי אלה שעבדו חודשיים?

מאיר שפיגלר: כך גם לגבי גילאים.

מאיר שפיגלר: אם זה היה נקבע לגבי גילאי 18, היו שואלים לגבי גיל 17.

מאיר שפיגלר: לכל אחד יש את הסיבות הרלוונטיות עבורו.

מאיר שפיגלר: בסוף אנחנו פועלים על-פי חוק.

מאיר שפיגלר: אנחנו הצענו לא מעט דברים שהם לעניות דעתנו מחויבים גם דיון וגם שינוי כי הם מעוותים והם פוגעים שלא כדין בכל מיני סקטורים, בכל מיני אוכלוסיות.

מאיר שפיגלר: ראוי ונכון לתת עליהם את הדעת ולקדם את החקיקה הנדרשת כדי להביא את המצבים האלה לכדי פתרון.

עאידה תומא סלימאן: אנחנו רואים שבזמני חירום לא מחכים לחקיקות ומוציאים כל מיני הוראות שהן מעצם העובדה שאנחנו נמצאים במצב חירום.

עאידה תומא סלימאן: אני חושבת שלכלול עובדים מתחת לגיל 20 לא מחייב עכשיו חקיקה.

עאידה תומא סלימאן: אפשר לבוא בהחלטה כזאת ולבקש שמייד תשתנה ההוראה ולתת לכל מי שעבד מתחת לגיל 20 לקבל דמי אבטלה.

מאיר שפיגלר: כבוד יושבת הראש, אנחנו בסוף שומרי חוק והגורם המוסמך הוא אך ורק כנסת ישראל או תקנות לשעת חרום.

מאיר שפיגלר: אנחנו בוודאי נאמר את דברינו.

מאיר שפיגלר: אנחנו מכוונים לביטחון הסוציאלי, לסיוע ולעזרה כלפי כל התושבים, אבל הסמכות היא שלכם.

עאידה תומא סלימאן: חברת הכנסת אימאן ח'טיב, בבקשה.

אימאן ח'טיב יאסין: שלום לכולם.

אימאן ח'טיב יאסין: בהתייחס לאותה נקודה, אני רוצה לרדת לרזולוציה יותר מדויקת לגבי סטודנטים ולגבי צעירים, שלפחות אם אין להם מאיפה להתקיים, שלא יהיה להם את התשלום לביטוח לאומי וביטוח בריאות.

אימאן ח'טיב יאסין: הדבר הזה יילקח בחשבון והם לא יחויבו לשלם גם דמי ביטוח ובריאות בתקופה הזאת.

אימאן ח'טיב יאסין: הם סטודנטים, לא עובדים.

אימאן ח'טיב יאסין: גם המשפחות שלהם נמצאות בתקופה קשה.

אימאן ח'טיב יאסין: זה נושא אחד.

אימאן ח'טיב יאסין: הדבר השני שאני רוצה להציע.

אימאן ח'טיב יאסין: אנחנו נמצאים לקראת חגים.

אימאן ח'טיב יאסין: יש את חג הפסחא, יש פסח ויש רמדאן עוד מעט.

אימאן ח'טיב יאסין: האם הביטוח הלאומי חשב לתגבר מענק מסוים למשפחות כדי שיוכלו להתקיים במינימום שבמינימום בתקופה הזאת?

אימאן ח'טיב יאסין: הילדים גם נמצאים בבתים וזה אומר שזה גם מגדיל את ההוצאות שיתווספו בגלל השהות בתוך הבית.

אימאן ח'טיב יאסין: הדבר השלישי זאת הסוגיה של כל הנשים המוחלשות, שממילא נמצאות במצב מאוד קשה ואין להן הכנסות.

אימאן ח'טיב יאסין: אנחנו גם מדברים על עסקים קטנים.

אימאן ח'טיב יאסין: לרוב זה נשים שבבעלותן עסקים קטנים שגם הם נסגרו.

אימאן ח'טיב יאסין: כל הנושא של נשים צריך לשים אותו תחת המשקפת ולעבוד עליו בצורה ממוקדמת ולתת יותר תשומת לב לנושא כי מאחורי האנשים עומדות משפחות שלמות.

עאידה תומא סלימאן: אנחנו נעבור עוד שלוש חברות כנסת שרוצות להעלות שאלות.

עאידה תומא סלימאן: סליחה, מחברי הכנסת בחדר השני, בדיוק ברגע הזה קיבלתי את הרשימה שלכם.

עאידה תומא סלימאן: בואו נעבור על כל השאלות.

עאידה תומא סלימאן: אם לא אכפת לך מר שפיגלר, תרשום את השאלות וניתן לך סבב תשובות בסוף.

עאידה תומא סלימאן: חברת הכנסת מירב כהן, בבקשה.

מירב כהן: קודם כל, תודה רבה על העשייה.

מירב כהן: אני יודעת, מאיר, שאתה והצוות שלך עושים לילות כימים בתקופה הזאת וזה ניכר.

מירב כהן: כמה שאלות אופרטיביות.

מירב כהן: לגבי האוכלוסייה המבוגרת.

מירב כהן: הרי הוחלט על מענק.

מירב כהן: זה לא המסלול הרגיל של דמי אבטלה.

מירב כהן: אני מקבלת הרבה פניות של אנשים שעדיין לא מוצאים את הטופס ולא יכולים להירשם.

מירב כהן: החל ממתי הם יוכלו להירשם והחל ממתי הם יוכלו לקבל את הכסף?

מירב כהן: סוגיה שנייה, מבוגרים שאין להם אמצעי תשלום של כרטיס אשראי ועד היום שילמו באמצעות בנק הדואר.

מירב כהן: עכשיו סניפי בנק הדואר נסגרו.

מירב כהן: אני מבינה שאתם מפתחים איזו פתרון, אשמח אם תפרט עליו.

מירב כהן: מה עם תגבור המוקד הטלפוני שלכם?

מירב כהן: הרבה אנשים מנסים להשיג בטלפון ופשוט לא מצליחים.

מירב כהן: אני בטוחה שזה קשור לעומסים האדירים אבל אולי נכון בשעה הזאת לתגבר את המוקד הטלפוני בצורה משמעותית?

מירב כהן: תודה.

אלכס קושניר: אדוני המנכ"ל, אני חייב להגיד לך תודה רבה על התשובות המהירות שלך.

אלכס קושניר: כתבתי לך כמה מכתבים והגבת ממש מהר אז תודה רבה על המענה האופרטיבי.

אלכס קושניר: .

אלכס קושניר: בכל זאת, יש כמה שאלות.

אלכס קושניר: פניתי אליך בנושא של דמי אבטלה לעולים ושמעתי גם את התשובה שלך, שבעצם מדובר בחקיקה או בתקנות לשעת חירום.

אלכס קושניר: כאן אני רוצה לפנות ליושבת ראש הוועדה.

אלכס קושניר: אני חושב שזה תפקידנו להוציא איזו דרישה לממשלה כדי שיכניסו את הנושא של אלה שלא נכנסים היום תחת קריטריונים של ביטוח לאומי לדמי אבטלה או לחלף דמי אבטלה.

אלכס קושניר: אני מחדד את הנקודה לגבי עולים חדשים שהגיעו לארץ ופשוט לא היה להם שום סיכוי לעבוד פה חצי שנה.

אלכס קושניר: היום הם נמצאים בעצם ללא שום מקור הכנסה.

אלכס קושניר: אנחנו חייבים לגבש את הקריטריונים האלה כאן בוועדה ולשלוח את זה לממשלה כדי שיכניסו את זה לתקנות חרום אחרת אף אחד לא יעשה את זה.

עאידה תומא סלימאן: סליחה, אפשר גם לעשות את זה בחקיקה.

עאידה תומא סלימאן: בדיוק עכשיו אני מקבלת כל מיני הצעות חוקר גורפות ודרקוניות שמוצגות על-ידי הממשלה עכשיו.

עאידה תומא סלימאן: אני חושבת שאפשר להציע הצעת חוק על-ידי הממשלה, שדווקא תהיה יותר צודקת כלפי העובדים.

אלכס קושניר: אני לא יודע מה יהיה יותר מהר תקנות חרום או חקיקה.

אלכס קושניר: אני משער שבמצב הנוכחי זה תקנות חירום ולכן אפשר לעשות את זה הרבה יותר מהר.

עאידה תומא סלימאן: מניסיוני הממשלה יכולה לחוקק חוק ביום אחד.

אלכס קושניר: אם היא רוצה.

עאידה תומא סלימאן: אם היא רוצה, נכון.

אלכס קושניר: אני חוזר חזרה למנכ"ל.

אלכס קושניר: שני דברים.

אלכס קושניר: אחד, פנו אלי הרבה מאוד אנשים, בעיקר כאלה שעובדים בחברות הקטנות, שגם המעסיקים שלהם ניתקו מגע בגלל המשבר והם בעצם לא מסוגלים להוציא מהם טופס 100 ולא טופס 1514.

אלכס קושניר: מה שיש להם ביד, בדרך-כלל, זה תלושים שלהם ומכתב שמוציא אותם לחל"ת.

אלכס קושניר: האם תוכלו להפגין יחס סלחני כלפי האנשים האלה ובכל זאת לשלם להם כדי שלא יהיו תלויים במעסיקים שלהם, בהתחשב בשעת המשבר?

אלכס קושניר: שאלה אחרונה בנושא של מענה בשפות.

אלכס קושניר: האם אתם פועלים בנושא הזה?

אלכס קושניר: אני יודע שהאתר שלכם מתורגם בצורה מאוד יעילה ומאוד יפה.

אלכס קושניר: עוד שהייתי מנכ"ל משרד הקליטה שיתפנו פעולה וזה נראה מאוד טוב.

אלכס קושניר: האם יש לכם גם היום מענה אנושי שנותן פתרון בשפות, בעיקר רוסית, אמהרית וצרפתית?

עאידה תומא סלימאן: וערבית.

אלכס קושניר: ערבית יש להם, אני יודע.

עאידה תומא סלימאן: באזור האישי אין ערבית.

עאידה תומא סלימאן: חברת הכנסת סונדוס, בבקשה.

סונדוס סאלח: קודם כל, אני משתתפת עם החברים וכל הכבוד למנכ"ל על הסיוע, אבל שוב אנחנו מוצאים את עצמנו בפתח משבר כלכלי צפוי מאוד בקרוב.

סונדוס סאלח: קודם כל, כל הכבוד על העשייה למנכ"ל והצוות.

סונדוס סאלח: בכל זאת, אני רואה ומצפה שאנחנו בפתח משבר כלכלי מדאיג.

סונדוס סאלח: כשאני שומעת על תשובות של דחיית תשלומים, אני צופה שזה יצטבר לאנשים.

סונדוס סאלח: זה שאנחנו דוחים את התשלומים זה לא יעזור לאנשים בחודשים אפריל ומאי לעבור את המצוקה הכלכלית.

סונדוס סאלח: אני לא שמעתי על מענקי חירום לאוכלוסיות המוחלשות, לקשישים, למשפחות מרובות ילדים, למשפחות חד הוריות.

סונדוס סאלח: האם יש מענקי חירום.

סונדוס סאלח: אנחנו חווים מצב חירום וזה מחייב אותנו שיהיו מענק חירום.

סונדוס סאלח: עוד משהו, הנגשת המידע בשפה הערבית.

סונדוס סאלח: הקדמת אותי חברת הכנסת עאידה, באזור האישי צריך להנגיש את המידע ושיהיה מענה בשפה הערבית.

סונדוס סאלח: אני יודעת שאנשים מחכים שעות כדי לקבל מענה בשפה הערבית במיוחד.

סונדוס סאלח: אנחנו רואים שהעבודה בכלל היא עדיין בשיטת כיבוי שריפות, אז אנחנו כן מוכנים בחודש מרץ אבל לא יודעים מה עם החודש הבא.

סונדוס סאלח: האם יש תכנון במידה ויתמשך המשבר ויתעמק יותר?

סונדוס סאלח: מה יקרה בחודש הבא?

סונדוס סאלח: איך נסתדר בחודש הבא?

סונדוס סאלח: הרי מחר מתחילים חודש חדש.

סונדוס סאלח: המשפחות מודאגות, עוד מעט חגים.

סונדוס סאלח: המשבר הזה הולך ומתגבר ובד בבד עלייה במשבר הכלכלי.

סונדוס סאלח: מה התכנית בשיתוף עם האוצר והביטוח הלאומי להציל את האנשים מהמשבר הכלכלי שאנחנו עומדים בפתח שלו?

סונדוס סאלח: תודה.

עאידה תומא סלימאן: חבר הכנסת רם שפע.

רם שפע: כמו כולם, יישר כוח לכל הצוות.

רם שפע: אמנם יש לנו הרבה מאוד דברים שאנחנו רוצים לומר והרבה אוכלוסיות לדאוג להן, אבל ברור לנו שאתם עושים לילות כימים וגם אני מוכרח לציין את זה.

רם שפע: כל אחד מאיתנו נוגע פה באוכלוסייה אחרת שדורשת מענה וברור שבמשבר הזה כמעט כל עם ישראל צריך התייחסות ספציפית או ייחודית מהביטוח הלאומי.

רם שפע: אני רוצה לשאול אותך שתי שאלות קצת מקרו.

רם שפע: אם התייחסת לזה בדקה הראשונה ולא שמעתי, אז אני מתנצל.

רם שפע: הייתי שמח להבין ממך, בהשוואה לעולם, שכן יש הרבה מאוד מדינות שנמצאות במצב דומה אלינו מבחינת בידוד והרבה אנשים ללא פרנסה, איך אנחנו ביחס לעולם בכמות האנשים שכרגע נזקקים לביטוח לאומי ולא מקבלים, לשיטתך?

רם שפע: דבר שני.

רם שפע: הסתכלת חודש וחצי קדימה או עד סוף אפריל.

רם שפע: אני רוצה לשמוע מה הנחות המוצא שלך לשנה הקרובה ולשנתיים הקרובות?

רם שפע: ברור שאנחנו לא יודעים מתי הבידוד ייגמר אבל אני בטוח שיש לכם איזשהן הנחות עבודה אחרת איפה נמצא את עצמנו בעוד שנה?

רם שפע: זה מטריד אותנו מאוד כי כולנו עסוקים בזה בחודש הזה ובצדק.

רם שפע: הרבה מאוד אנשים נושאים אלינו עיניים, אבל אנחנו נצטרך לעזור לאותם אנשים גם בעוד שנה.

רם שפע: בסוף יש לביטוח הלאומי ולמדינת ישראל משאבים שצריך לחשוב איך מתייחסים אליהם.

רם שפע: תודה רבה.

עאידה תומא סלימאן: רם, אתמול בלילה מאוחר קיבלנו מחקר.

עאידה תומא סלימאן: אתם תקבלו היום מחקר שעשו במרכז המידע והמחקר של הכנסת לבקשתי ולבקשת חבר הכנסת עפר שלח על כלי מדיניות בתחום התעסוקה שנוקטות מדינות מפותחות בתגובה למשבר נגיף הקורונה.

עאידה תומא סלימאן: זה השוואתי, כך שנוכל ללמוד מהמידע שנמצא שם.

רם שפע: מצוין, אנחנו לא קיבלנו.

עאידה תומא סלימאן: תכף תקבלו.

עאידה תומא סלימאן: חבר הכנסת בועז טופורובסקי.

בועז טופורובסקי: שלום לכולם.

בועז טופורובסקי: שלום מהבידוד.

בועז טופורובסקי: היום זה היום האחרון של הבידוד שלי.

עאידה תומא סלימאן: נכון, בהצלחה.

בועז טופורובסקי: מאיר, שלום.

בועז טופורובסקי: אני חושב ויודע שעם ישראל מצפה מביטוח לאומי לעשות מעל ומעבר במיוחד בתקופה כזאת.

בועז טופורובסקי: אני יודע שאתה עובד מסביב לשעון וגם כל הצוות וכל עובדי ביטוח לאומי.

בועז טופורובסקי: אני מאחל לכם ולכל עם ישראל שנצא מהמשבר הזה מהר.

בועז טופורובסקי: יש שתי אוכלוסיות שאנחנו מכירים, שלהן יש פערים מוכרים לאורך שנים בכל מה שקשור לשירותים של ביטוח לאומי.

בועז טופורובסקי: אחד זה עובדים שהם מעבר לגיל הפנסיה, או שהם בגיל הפנסיה.

בועז טופורובסקי: הקבוצה השנייה זה כל המגוון של העצמאים.

בועז טופורובסקי: רק עכשיו קיבלתי את המצגת.

בועז טופורובסקי: ראיתי כמה דברים תוך כדי רפרוף בה.

בועז טופורובסקי: אני אשמח לסקירה קצרה ממך, מה מקבלים אותם עובדים שעכשיו יוצאים לחל"ת והם בגיל הפנסיה ולא זכאים לדמי אבטלה.

בועז טופורובסקי: הבנתי שיש איזה מענק בדרך, אשמח לקבל פירוט.

בועז טופורובסקי: שניים, מה מקבלים העצמאים?

בועז טופורובסקי: מעבר למה שהם מקבלים גם מה הפער שאתה רואה לנכון שאנחנו המחוקקים יכולים אולי להשלים משהו שאתה כביטוח לאומי לא מצליח או לא יכול לתת מבחינה חוקית והיית שמח שתקבל את הכלים כדי שנוכל לעזור לאותן שתי אוכלוסיות?

עאידה תומא סלימאן: מר שפיגלר יענה על כל השאלות שעלו מחברי הכנסת.

עאידה תומא סלימאן: יש לנו רשימה ארוכה של נציגי ארגוני החברה האזרחית שנמצאים בישיבה הזאת.

עאידה תומא סלימאן: אחרי התשובות אני אפתח לארגוני החברה האזרחית להציג את מה שיש להם ואחר-כך נקבל תשובות ויש עוד כמה נושאים.

עאידה תומא סלימאן: אני רוצה להזכיר שמחר יש לנו דיון נפרד בוועדה בנושא עצמאים ופתרונות לעצמאים, מה מוצע ומה לא מוצע.

עאידה תומא סלימאן: בואו נתמקד בתשובות וגם נקבל תשובה על השאלה.

עאידה תומא סלימאן: בבקשה מר שפיגלר.

מאיר שפיגלר: אני לא עונה לפי הסדר כי חלק מהדברים חזרו על עצמם.

מאיר שפיגלר: אני מקווה שאתייחס לכל מה ששמעתי.

מאיר שפיגלר: באשר להחרגה של זכאות לדמי אבטלה מתחת לגיל 20, כמו גם מתחת לחצי שנת אכשרה.

מאיר שפיגלר: הביטוח הלאומי בהחלט אומר את דברו.

מאיר שפיגלר: הכנו חוות דעת בנושא הזה.

מאיר שפיגלר: יש לנו מחלקת מחקר שבוחנת את הנושאים האלה, אבל בסוף זה נדרש לחקיקה של כנסת ישראל או במסגרת חקיקה של תקנות שעת חירום.

מאיר שפיגלר: יש לציין שגילאי 20 ומטה כן יכולים לקבל דמי אבטלה אבל במקרים מאוד חריגים עם תנאים מאוד קשיחים ובדרך כלל לא כל-כך עומדים בהם.

עאידה תומא סלימאן: זה בעיקר הצעירים הערבים שלא עשו דחייה של השירות הצבאי או שירות לאומי.

עאידה תומא סלימאן: התנאים שאתם מעמידים שם בעיקר צעירים ערביים בכלל לא יענו עליהם.

מאיר שפיגלר: אני חושב שזה חל גם על סקטורים אחרים, אבל באופן כללי כל דבר אפשר לסדר באמצעות חקיקה מתאימה.

מאיר שפיגלר: אנחנו בוודאי נניח את משנתנו בנושא הזה.

מאיר שפיגלר: ברגע שהדבר יוסדר בחקיקה אנחנו מייד נבצע את זה הלכה למעשה.

מאיר שפיגלר: לגבי המקדמות ערב החג.

מאיר שפיגלר: עוד פעם, זה גם כן דבר שכרגע ביטוח לאומי מנוע מלתת.

מאיר שפיגלר: אין לנו אפשרות לתת מקדמות שהן חורגות ממגוון השירותים שאנחנו מספקים.

מאיר שפיגלר: לכן מה שאנחנו עושים בדרך-כלל, בתיאום איתכם, לגבי חג הפסחא למשל, אנחנו נמצאים בדין ודברים ישיר איתכם ופועלים כדי להקדים את תשלומי הקצבאות על-מנת שאתם תוכלו להתארגן לפני החג עם הקצבאות ולא להיגרר למצב שהחג נכנס - - -

סונדוס סאלח: אנחנו ביקשנו תוספת לקצבאות הרגילות.

מאיר שפיגלר: אני אומר עוד פעם, תוספת מצריכה חקיקה.

מאיר שפיגלר: אנחנו לא יכולים.

מאיר שפיגלר: אין לנו כלי לתת תוספת אלא אם כן הכלי הזה ייקבע בחוק.

מאיר שפיגלר: לגבי נשים שמופלות לרעה.

מאיר שפיגלר: כן, יש לנו סדרה של נושאים שעומדים על הפרק שנשמח לקדם אותם בחקיקה.

מאיר שפיגלר: בכל נושא שאנחנו יכולים על בסיס הסמכויות הפנימיות שלנו לתת מענה וללכת לקראת, הביטוח הלאומי נמצא שם.

עאידה תומא סלימאן: זה לא לטובתכם מה שהעלית עכשיו.

עאידה תומא סלימאן: אני יושבת בסבלנות ורוצה לשאול על הנושא הזה.

עאידה תומא סלימאן: בבקשה, תמשיך.

מאיר שפיגלר: אני אומר עוד פעם.

מאיר שפיגלר: הטענות, ככל שתהיינה כלפי הביטוח הלאומי, צריכות לקבל ביטוי כשהנושא הזה יעלה לדיון בכנסת או בכל מסגרת סמכותית אחרת.

מאיר שפיגלר: אתם תשמעו את מה שיש לנו לומר.

מאיר שפיגלר: אם הדברים שאנחנו נביע לא יתאמו לערכים הסוציאליים של הביטחון הסוציאלי, אני מניח שתאמרו את דבריכם.

מאיר שפיגלר: כרגע אנחנו לא נמצאים במצב שבכלל הנושא הזה עומד על הפרק, הוא מחויב בחקיקה.

מאיר שפיגלר: לנו אין כלים לתת את מה שהחוק לא מאפשר לנו.

מאיר שפיגלר: לגבי הנושא של גילאי 67 פלוס.

מאיר שפיגלר: נכון, אלה לא דמי אבטלה.

מאיר שפיגלר: החריגו את זה מדמי האבטלה מכיוון שהחוק קובע ששכיר שזכאי לדמי אבטלה הוא מי שעובד מגיל 20 עד גיל 67.

מאיר שפיגלר: מעל גיל 67 הבן אדם שעובד אינו מוגדר כזכאי לדמי אבטלה ולכן נתנו פיצוי לחודשים מרץ ואפריל.

מאיר שפיגלר: כפי שציינתי לפני כן, הפיצוי לעניות דעתנו, הוא בהחלט סביר.

מאיר שפיגלר: הוא גם לוקח בחשבון רק את ההכנסה מפנסיה והוא לא פוגע בזכאות של גילאי 67 לקבל קצבת זקנה, שהיא לעצמה נותנת לו כ-2,200 שקלים לחודש.

מאיר שפיגלר: אם יש לו בן או בת זוג, אז כמובן לבן או בת הזוג שלו בהתאם.

מאיר שפיגלר: לגבי הטפסים.

מאיר שפיגלר: כדי שאפשר יהיה להגיש את הבקשות, טפסים יוטמעו במערכת החל מהיום.

מאיר שפיגלר: אנחנו עובדים מסביב לשעון.

מאיר שפיגלר: עובדי הביטוח הלאומי עובדים מעבר לשעות המקובלות לתוך הלילה, לשעה שמונה ותשע בלילה.

מאיר שפיגלר: הם עובדים בימי שישי.

מאיר שפיגלר: אנחנו כל כולנו ממוקדים אך ורק בעניין הזה.

מאיר שפיגלר: בעוד שלהגיש בקשה במקום אחר זה רק למלא את טפסים עם הפרטים האישיים שלך, אצלנו מדובר בניתוח ובעיבוד נתונים אדיר שיש לו השלכה על דברים אחרים.

מאיר שפיגלר: למשל, אם בן אדם זכאי לדמי אבטלה, זה מייד ישליך על הבטחת הכנסה.

עאידה תומא סלימאן: זאת אחת השאלות העיקריות שרציתי להעלות יש קצבאות הקיום ואנשים השלימו את הכנסתם מעבודה.

עאידה תומא סלימאן: עכשיו אתם אומרים, שמי שמקבל קצבת קיום ייפגעו דמי האבטלה שלו.

עאידה תומא סלימאן: ההכנסה שלו תרד בגלל שהיתה לו קצבת קיום.

עאידה תומא סלימאן: זה גם מזונות, זאת גם קצבת נכות וזאת גם הבטחת הכנסה.

מאיר שפיגלר: אני מודה לך.

מאיר שפיגלר: זאת אחת מהנקודות שאנחנו העלינו.

מאיר שפיגלר: אם תסתכלו בעמוד שבו העלינו תשעה נושאים, אחד מהם זה העיוות שנוגע למצב בלתי נסבל מבחינת הביטוח הלאומי.

מאיר שפיגלר: כמו שציינת, זה גם דמי מזונות, גם קצבאות נכות וגם הבטחת הכנסה.

מאיר שפיגלר: דמי מזונות נגזרים מהבטחת הכנסה.

מאיר שפיגלר: יש מצב שמתייחסים לדמי האבטלה לא כמחליפי שכר.

מאיר שפיגלר: זה דבר לא ראוי, לא תקין.

מאיר שפיגלר: אנחנו בוודאי ובוודאי נפעל לתיקון העוול הזה.

מאיר שפיגלר: לצערי הרב, אני חוזר שבסוף מי שקובע זה המחוקק.

מאיר שפיגלר: אנחנו בוודאי ובוודאי חושבים שיש כאן עוול משווע, לא ראוי, לא נכון, לא מוצדק, שצריך לתקן אותו.

קריאה: אפשר לקבל את המצגת?

עאידה תומא סלימאן: המצגת נמצאת באתר של הוועדה.

מאיר שפיגלר: זה מופיע אצלנו בסעיף 6 להצעות הביטוח הלאומי לתיקונים והקלות לאור משבר הקורונה.

עאידה תומא סלימאן: האם ההצעות האלה הונחו על שולחן הממשלה ומה היתה התגובה?

מאיר שפיגלר: כבוד היושבת ראש, התיקון הזה לא נוגע לעידן הקורונה.

מאיר שפיגלר: זה תיקון שצריך לתקן אותו לימים כתיקונים.

עאידה תומא סלימאן: מצוין, אבל אנחנו עכשיו במצב חרום אנשים עלולים להגיע לפת לחם במקרה הזה.

עאידה תומא סלימאן: הרי המצב שלהם היה גרוע מלכתחילה.

עאידה תומא סלימאן: עכשיו זה יותר נחוץ.

עאידה תומא סלימאן: יש סדרה של הצעות מבורכות מצד הביטוח הלאומי.

עאידה תומא סלימאן: אני חייבת להגיד שאנחנו מברכים על זה שהביטוח הלאומי מכיר את נקודות החולשה ורוצה לתקן.

עאידה תומא סלימאן: כל הכבוד לך ולצוות.

עאידה תומא סלימאן: האם הונחו ההצעות האלה על שולחן הממשלה ומה היתה התגובה של הממשלה על שלל ההצעות האלה?

מאיר שפיגלר: קודם כל, אנחנו צריכים את עזרתכם.

מאיר שפיגלר: כרגע התמקדנו בתקופה האחרונה בעיקר בנושאים שנוגעים למובטלים ולאלה שיוצאים בעל כורחם לחופשה ללא תשלום כדי לתת להם מענה.

מאיר שפיגלר: על שולחן הממשלה זה לא הונח כי אנחנו יודעים מה קורה במהלך התקופה של 13-14 החודשים האחרונים.

מאיר שפיגלר: אנחנו נעשה את זה מייד כשתהיה ממשלה וכנסת.

עאידה תומא סלימאן: בינתיים יש ממשלה שמנהלת את מצב החירום הזה וטוענת שהיא מנהלת אותו ביד רמה.

עאידה תומא סלימאן: אפשר לשים את כל ההצעות על השולחן שלה ולקבל תשובות.

עאידה תומא סלימאן: הרי מחליטים מאות החלטות כל יום שנוגעות למשבר הזה.

עאידה תומא סלימאן: אפשר לשים.

עאידה תומא סלימאן: אני מבינה שאלה לא הונחו על שולחן הממשלה.

עאידה תומא סלימאן: בסיכום נתייחס לזה ונדרוש שזה יונח על שולחן הממשלה ואנחנו גם נעביר אותם.

מאיר שפיגלר: אנחנו כן נמצאים בדין ודברים שוטף עם נציגי אגף התקציבים.

מאיר שפיגלר: חלק מהדברים הונחו לפתחו וחלק לא, נכון לרגע זה.

עאידה תומא סלימאן: קיבלתם תשובות על החלק שהנחתם?

מאיר שפיגלר: עדיין לא.

עאידה תומא סלימאן: בסדר גמור.

עאידה תומא סלימאן: אנחנו נדבר אחר-כך ונבין מה הונח ומה לא, כדי שגם כן נעזור לכם לקבל תשובות מהאוצר וגם אנחנו נקבל תשובות.

מאיר שפיגלר: חשוב לי להדגיש.

מאיר שפיגלר: שאלה מירב, מה קורה אם האפשרות של אנשים בגיל 67 ומעלה להגיש תביעות?

מאיר שפיגלר: אנחנו בזמן אפס – אתם פשוט לא מסוגלים להבין מה המשמעות של המילים האלה.

מאיר שפיגלר: בזמן אפס יוצרים יש מאין, טפסים חדשים.

מאיר שפיגלר: כך גם לגבי תהליכי עבודה חדשים, שיאפשרו לנו להתמודד עם המאסה האדירה הזאת של תביעות ופניות.

מאיר שפיגלר: לעניין שאלתה של מירב, אני מקווה שבמהלך היום יושקו ויוטמעו לתוך האתר הטפסים המתאימים.

מאיר שפיגלר: אנחנו נצא גם בקמפיין תקשורתי בכל האמצעים שעומדים לרשותנו על-מנת שהזכאים לכך ידעו מה עליהם לעשות.

מאיר שפיגלר: נעזור להם גם באמצעות המוקד הטלפוני, גם באמצעות האתרים שלנו, גם באמצעות פנייה לסניפים, כדי שהם יוכלו להגיש את התביעות ואנחנו נוכל לטפל בהם לפני ערב חג הפסח.

מאיר שפיגלר: לגבי כרטיסי האשראי.

מאיר שפיגלר: נכון, קידמנו מיזם משותף עם המשרד לשוויון חברתי ועם חברת דואר ישראל, עם בנק הדואר, כדי לייתר את הצורך של אזרחים ותיקים להגיע לסניפי הדואר ולקבל את הקצבאות שלהם.

מאיר שפיגלר: המיזם הושק בסוף השבוע שעבר.

מאיר שפיגלר: אמורים לחלק את הכרטיסים הנטענים האלה שנקראים "דביט כארט", לכל הזכאים לקצבאות של אזרח ותיק.

מאיר שפיגלר: זה לא לכל הקצבאות מכיוון שפרק הזמן שהיה לנו עד יום רביעי הקרוב, לא אפשר לחלק ליותר מ-55,000 זכאים את הכרטיסים הנטענים.

עאידה תומא סלימאן: מתוך כמה?

מאיר שפיגלר: מתוך כ- 120,000.

עאידה תומא סלימאן: זה פחות מ-50%.

עאידה תומא סלימאן: יש המשכיות?

מאיר שפיגלר: כן, בוודאי.

מאיר שפיגלר: אנחנו מתכוונים לאמץ את הפרויקט הזה ולהחיל אותו על כל מי שיחפוץ בכך.

מאיר שפיגלר: אנחנו חושבים שזה שירות חשוב, טוב.

מאיר שפיגלר: היום הוא גם נגיש מבחינת הטכנולוגיות הקיימות ויש בו כדי לסייע רבות גם למבוטחים בראש ובראשונה, אבל גם להקל על הביטוח הלאומי.

מאיר שפיגלר: מי שיהיה לו כרטיס כזה יוכל לבצע כל פעולה פיננסית באמצעותו.

מאיר שפיגלר: הוא לא יידרש להגיע לסניפי בנק הדואר.

מאיר שפיגלר: הכרטיס יוטען מידי חודש בקצבאות שהזכאי ראוי להם, וזה יאפשר לו בהחלט לקבל את כל הזכויות מבלי להידרש להגיע לסניפי בנק הדואר, לעמוד בתור.

מאיר שפיגלר: נכון לתקופה הזאת, גם להעמיד את עצמו ברמת סיכון מוגברת.

מאיר שפיגלר: הרעיון הוא לשפר את השירות.

מאיר שפיגלר: באותה נשימה אני גם רוצה לומר לכם שאנחנו נמצאים בשיתוף פעולה מלא עם משרד הרווחה ועם החברות הסיעודיות, לתת מענה לאותם אזרחים שזכאים לקצבת סיעוד.

מאיר שפיגלר: בודקים איך לאפשר להם לקבל את שעות הסיעוד גם בימים האלה ולא לסכן אותם ולא את המטפלות הסיעודיות שמגיעות לביתם.

מאיר שפיגלר: נכון, אין לנו כרגע פתרון שגיבשנו אותו ושאנחנו יודעים שהוא יוכל לצאת מהכוח אל הפועל, במצב שבו התחבורה הציבורית תיפסק לאלתר.

מאיר שפיגלר: מדובר בסדר גודל של מעל 100,000 זכאי קצבת סיעוד, שנדרשים למטפלים ומטפלות סיעודיות.

מאיר שפיגלר: אם לא יתאפשר להם להגיע באמצעות התחבורה הציבורית לנו בזה הרגע אין פתרון.

מאיר שפיגלר: מדובר בלוגיסטיקה אדירת ממדים.

מאיר שפיגלר: אם נגיד להם לקחת מוניות, עם המגבלות שהוטלו גם על מוניות והסעת נוסעים, זה עשוי להגיע - --

עאידה תומא סלימאן: גם אין להם את האמצעים הכלכליים.

עאידה תומא סלימאן: הם כבר העלו את זה בפניי.

מאיר שפיגלר: נכון.

מאיר שפיגלר: אנחנו נישא בעלות של כל העזרים שאמורים להגן עליהם, אם זה מסכה, כפפות, אלכוג'ל וסינר וכך הלאה כדי שהם יהיו מוגנות.

מאיר שפיגלר: אנחנו מתכוונים לספק להן מד חום, כדי שיראו שהן לא נמצאות במצב של סכנה לא כלפי עצמן ולא כלפי המטופלים שלהם.

עאידה תומא סלימאן: כלומר, אתם מכינים להם איזו ערכה.

מאיר שפיגלר: כן והביטוח הלאומי יממן אותה.

עאידה תומא סלימאן: מה עם ההסעות?

מאיר שפיגלר: אני אומר עוד פעם.

מאיר שפיגלר: כרגע יש 25% של תחבורה ציבורית והם מסתדרים.

מאיר שפיגלר: אנחנו נמצאים איתם בתקשורת יומיומית.

מאיר שפיגלר: אם לא תהיה תחבורה ציבורית, אין לי פתרון כרגע.

מאיר שפיגלר: הבאנו את הנושא הזה לידיעת הנוגעים בדבר במשרד ראש הממשלה וגם במשרד התחבורה.

מירב כהן: לגבי התחבורה הציבורית.

מירב כהן: זה 25% של כלל הקווים או שהורידו קווים מסוימים?

מירב כהן: האם נשקלה אפשרות להגדיר מטפלות סיעודיות כעובדות חיוניות ואז להן תהיה אפשרות לנוע ללא מגבלה ולהם יהיו יותר אוטובוסים זמינים?

מאיר שפיגלר: חברת הכנסת, הקדמת את המאוחר.

מאיר שפיגלר: כיוונו לדעת גדולים מאיתנו והן כבר מוגדרות כמפעל חיוני, כלומר, כעובדות חיוניות.

מאיר שפיגלר: לשאלתך הראשונה, מדובר בהפחתה בתדירות הקווים ולא במהות הקווים.

עאידה תומא סלימאן: כלומר, כל הקווים פועלים רק בתדירות יותר נמוכה?

עאידה תומא סלימאן: כבר התחילו המטפלות להתלונן על זה שהתדירות הזאת גורמת להם הרבה פעמים במקום לשבת ולחכות שעה עד האוטובוס הבא לקחת מונית.

עאידה תומא סלימאן: אני חושבת שכדאי מאוד, גם בגלל שיכול להיות שניכנס לאיזה סגר כללי, לבדוק את האפשרות של החזרת דמי נסיעות כדי שיוכלו לממן את המוניות במקרים כאלה.

מאיר שפיגלר: מה שנאמר לנו זה הפחתת התדירות.

מאיר שפיגלר: לגבי החלופות, אנחנו נמצאים בדין ודברים עם נציגי החברות הסיעודיות.

מאיר שפיגלר: אני בכנות אומר לכם, אין לנו כרגע מענה לכלל הזכאים והנדרשים.

מאיר שפיגלר: אנחנו גם מפלחים את הסטטוסים של הצרכים של האוכלוסייה שזכאית לקצבת סיעוד, מה רמת הזכאות שלהם.

מאיר שפיגלר: לפי זה אנחנו יודעים גם מה רמת חוסר העצמאות שלהם והצורך שלהם לקבל סיוע ייקוב הדין את ההר, אבל אין לנו כרגע פתרון שאפשר להשיק אותו מיידית.

מאיר שפיגלר: המוקד הטלפוני של הביטוח הלאומי תוגבר בצורה ניכרת.

מאיר שפיגלר: הוספנו אפילו עוד כוח אדם ייעודי לטובת מתן מענה טלפוני.

מאיר שפיגלר: אני רוצה שתדעו, בשבוע שעבר אנחנו היינו במצב שהתקשרו למוקדי הטלפון יותר מ- 210,000 טלפונים.

מאיר שפיגלר: אתמול 216,000 שיחות.

מאיר שפיגלר: אי-אפשר לענות לדבר כזה.

מאיר שפיגלר: הדבר הזה הוא מעבר ליכולות של גוף שלא יהיה, בוודאי ובוודאי של הביטוח הלאומי שעובד בעומס כזה גדול.

עאידה תומא סלימאן: זה מעיד על המצוקה שדיברנו עליה.

מאיר שפיגלר: נכון.

מאיר שפיגלר: אנחנו מודעים לזה ולוקחים את זה לתשומת לבנו.

מאיר שפיגלר: אנחנו ערים לעניין ומשוועים לספק את השירות הטוב ביותר לציבור, אבל גם אנחנו מוגבלים.

מירב כהן: יש הרבה אנשים בחל"ת בבית, הם יכולים לתת מענה.

מאיר שפיגלר: אנחנו לא נרפה מהמענה שנספק לכלל התושבים.

עאידה תומא סלימאן: אני מבינה שתגברתם אבל אתה אומר שעדיין זה לא עומד בקצב של הפניות.

מאיר שפיגלר: צריך אלפי אנשים רק לענות לטלפונים.

מאיר שפיגלר: אין לנו יכולת לעשות את זה.

עאידה תומא סלימאן: האם אי-אפשר לעשות מבחינה טכנולוגית לעשות שחלק מהאנשים שנמצאים בבתים יתנו שעות של תגבור?

מאיר שפיגלר: אנחנו עושים את זה ואנחנו נעזרים בכוח אדם נוסף ובעזרה.

מאיר שפיגלר: רק לאחרונה הכשרנו 200 עובדים ועוד 49 במתכונת שעמדו על הפרק.

מאיר שפיגלר: אין אחד שאנחנו לא מנסים להיעזר בו.

מאיר שפיגלר: אנחנו הולכים להשיק בקרוב מענה דיגיטלי.

מאיר שפיגלר: אנחנו אמורים לצבור את מירב השאלות שחוזרות על עצמן וברגע שהן תישאלנה תהיה מערכת - אה, יש לנו את זה כבר.

מאיר שפיגלר: התבשרתי עכשיו בשורה טובה שכבר השקנו את המערכת הזאת שהיא תזהה את השאלה בצורה אוטומטית ממוחשבת ותענה לפונה, ככל שהפניות תהיינה כאלה שאנחנו צברנו אותן.

מאיר שפיגלר: יש סדר גודל של כ-5,000 פניות שחוזרות על עצמן מידי יום באמצעות האתר הממוחשב הזה.

מאיר שפיגלר: יש לנו את הפייסבוק, שאני מציע לכל אחד להיכנס אליו.

עאידה תומא סלימאן: זה בערבית הפייסבוק?

מאיר שפיגלר: אני מניח שהוא ייתן הרגשה טובה.

מאיר שפיגלר: כך גם לגבי האינסטגרם, הצ'טים.

מאיר שפיגלר: יש לנו מיני אתר בתוך אתר האינטרנט של הביטוח הלאומי שהכותרת שלו היא קורונה וכל מה שנוגע לזכויות של הציבור בתחום הקורונה נמצאים באתר הזה.

מאיר שפיגלר: הוא מובלט.

מאיר שפיגלר: אנשים יכנסו לאתר ויוכלו לקבל את כל המידע.

מאיר שפיגלר: כולל יש שם את סט של שאלות ותשובות שחוזרות על עצמן והם נמצאים שם לעיונו של כל מי שרק נכנס לאתר.

מאיר שפיגלר: .

מאיר שפיגלר: אני רוצה לדבר על "חברת מעטים" כי הנושא הזה עלה.

מאיר שפיגלר: הוא חשוב מאוד לביטוח הלאומי.

מאיר שפיגלר: מען האמת, הוא שונה בשנת 2003, לפני כן לא היתה מגבלה.

מאיר שפיגלר: מדובר על חברות שיש להם עד 5 אנשים שהם בעלים של מעל 10% מהמניות.

מאיר שפיגלר: זה מופיע בסעיף 9 להצעות הביטוח הלאומי.

מאיר שפיגלר: אנחנו חושבים שיש להחזיר את המצב לקדמותו וכן לתת להם, כמו גם לפרילנסרים, שכרגע בצו יש רק 3 קטגוריות של זכאים שאלה מורי דרך, מרצים ואמנים.

מאיר שפיגלר: אנחנו חושבים שצריך להרחיב את היריעה גם לעובדי במה, סאונד, צלמים, עיתונאים.

עאידה תומא סלימאן: שבינתיים מפגינים מחוץ למשכן הכנסת.

מאיר שפיגלר: אנחנו מבקשים שהם ייכנסו תחת הצו.

מאיר שפיגלר: את הצו הזה אפשר להרחיב כמובן במסגרת תקנות שעת חירום או במסגרת הליך חקיקתי של כנסת ישראל.

מאיר שפיגלר: אני רק רוצה להדגיש שיהיה ברור, בחברת מעטים, האוחזים במניות הם שכירים לכל דבר ועניין.

מאיר שפיגלר: הם מקבלים שכר ומשלמים בשכר שלהם דמי ביטוח לאומי.

מאיר שפיגלר: הם בדיוק כמו כל אחד שהוא גם מקבל שכר רק בחברה של יותר מחמישה בעלים.

מאיר שפיגלר: בחברות רגילות, אם יש יותר מחמישה בעלי שליטה, כל האנשים שיש להם מעבר ל-10% שליטה מקבלים דמי אבטלה בהתאם לשכר שהם קיבלו מהחברה שהם הבעלים שלה מידי חודש.

מאיר שפיגלר: אין שום סיבה שבעולם לבדל בין החברות האלה לבין חברת מעטים.

מאיר שפיגלר: אנחנו אומרים את הדברים האלה בקול רם, נחרץ וברור כי אנחנו חושבים כך.

מאיר שפיגלר: לגבי הנושא של דמי אבטלה לעולים, שלא הצליחו לצבור את תקופת האכשרה של השישה חודשים.

מאיר שפיגלר: אנחנו יודעים שהם מטופלים על-ידי משרד הקליטה בסל הקליטה.

מאיר שפיגלר: כבר ציינתי לפני כן, אלה דברים ייחודיים, ואם רוצים לתת להם מענה, אנחנו מחויבים את השינוי בחוק.

עאידה תומא סלימאן: אותו דבר לגבי אסירים משוחררים.

עאידה תומא סלימאן: עכשיו משחררים מאות ואלפי אסירים בגלל שלא רוצים צפיפות בבתי סוהר במיוחד בצל הקורונה.

עאידה תומא סלימאן: אלה אנשים שיוצאים ועוד לא הספיקו למצוא מקומות עבודה והם בלי שום תמיכה.

מאיר שפיגלר: גם לגבי אסירים וגם לגבי העולים חשוב לומר שלכל אחד ואחד מהם יש אפשרות להגיש תביעה לבקש הבטחת הכנסה.

מאיר שפיגלר: אני יודע שזה סכום פעוט ואנחנו כמובן נעשה הכול להגדיל אותו כי הוא לא נותן מענה לצרכים הבסיסיים של אלה שאין להם שום מקור הכנסה אחר.

מאיר שפיגלר: אנחנו יודעים את זה ופועלים בנושא הזה.

מאיר שפיגלר: גם זה מופיע במסגרת ההצעות שלנו.

מאיר שפיגלר: אבל מי שיוצא מהכלא כעת, הוא זכאי מיידית לחודשיים הבטחת הכנסה, שיאפשרו לו לפחות חלקית לקבל איזה סכום שיאפשר לו לתפקד.

מאיר שפיגלר: לגבי טופסי 100, תלושים וכן הלאה, ציינתי בפתיח של דבריי שאנחנו שינינו דפוסי עבודה, תהליכי עבודה.

מאיר שפיגלר: נתנו הקלות שיש בהן כדי לאפשר לנו לקלוט את כל התביעות של אבטלה ולטפל בהן כדי לתת להם מענה או במסגרת מלוא הסכום שהם זכאים לו או במסגרת מקדמות.

מאיר שפיגלר: אנחנו עושים מאמצים אדירים לשלם אותן לפני ערב חג הפסח.

אלכס קושניר: לא הבנתי.

אלכס קושניר: אתם הולכים לשלוח את זה לעובדים או למעסיקים?

מאיר שפיגלר: לעובדים.

אלכס קושניר: זאת הבעיה כי יש עובדים שהם לא יכולים לקבל תשובות מהמעסיקים שלהם.

אלכס קושניר: אני מדבר על אנשים שעובדים בחברות קטנות.

מאיר שפיגלר: אנחנו נסתפק בהצהרה.

מאיר שפיגלר: כמו שציינתי, אנחנו עושים הכול כדי להקל ולסייע.

מאיר שפיגלר: אנחנו מזדהים לחלוטין עם מצוקת המובטלים.

מאיר שפיגלר: אגב, אנחנו לא רואים בהם כאלה אנשים שרק נפגעו כלכלית.

מאיר שפיגלר: אנחנו יודעים שיש לזה גם השפעות נפשיות מרחיקות לכת ולכן הביטוח הלאומי ער לעניין ומאוד מאוד קשוב לצרכים שלהם.

מאיר שפיגלר: אלה שלא יכולים, שירשמו הצהרה או תלושי שכר וישלחו אותם דרך האתר לביטוח לאומי או דרך פקס.

מאיר שפיגלר: כל דרך מקובלת עלינו.

מאיר שפיגלר: לגבי השפות.

מאיר שפיגלר: השקנו לאחרונה אתר שנותן מענה לשפה האמהרית.

מאיר שפיגלר: סליחה, מוקד טלפוני שיש לו מענה גם בשפה האמהרית.

מאיר שפיגלר: יש לנו בהחלט אפשרות לתת במוקד הארצי מענה גם בשפה הרוסית.

מאיר שפיגלר: השפה הערבית היא בכל מקום זולת האתר האישי.

מאיר שפיגלר: אנחנו יודעים את זה, אנחנו מתכוונים לטפל בזה.

מאיר שפיגלר: אנחנו מתכוונים לעשות את הכול שבמהרה גם באתר האישי תהיה השפה הערבית.

מאיר שפיגלר: לא עשינו את זה עד כה רק בגלל מגבלות טכניות.

מאיר שפיגלר: אתר האינטרנט, כל דבר ועניין מופיע גם בשפה הערבית, אנגלית, צרפתית ורוסית.

עאידה תומא סלימאן: גם נתב השיחות וגם האזור האישי הם לא מונגשים שפתית.

מאיר שפיגלר: אני אומר עוד פעם, אנחנו נבדוק את הכול.

מאיר שפיגלר: המוטיבציה שלנו לתת כמה שיותר מידע לכולם בלי יוצא מן הכלל, שיהיה ברור וקריא.

מאיר שפיגלר: זה רק משפר את השירות שלנו ומסייע לנו כלפי המבוטחים.

מאיר שפיגלר: ביחס לעולם.

מאיר שפיגלר: תראו, אנחנו ניזונים מהתקשורת כמוכם.

מאיר שפיגלר: ישנם מקומות שנותנים מענק ללא שום קשר למצב הזכאי.

מאיר שפיגלר: כך בארצות הברית ובחלק ממדינות אירופה.

מאיר שפיגלר: זה לא המצב בארץ.

מאיר שפיגלר: אנחנו מחויבים לפעול על הבסיס הכללים ש כל אחד ואחד מהנושאים שמאפשר לנו להעניק זכויות לאזרחים.

עאידה תומא סלימאן: אני מבינה את המשפט הזה.

עאידה תומא סלימאן: אני לא באה אליך בטענות, אני יודעת שזה אמור להיות בהחלטות הממשלה.

עאידה תומא סלימאן: במצבי חירום פועלים מחוץ לקופסא כדי לא לדרדר את המצב.

עאידה תומא סלימאן: אני חושבת שאתה כן מחויב לפעול לפי החוק אבל אנחנו נדרוש שהפעם יהיו גם פתרונות שהם מעבר לחוקים שנעשו לימים נורמליים.

עאידה תומא סלימאן: אנחנו לא בימים נורמליים, מה לעשות?

עאידה תומא סלימאן: אני מבינה שזה לא בידיים שלך.

מאיר שפיגלר: אני כן צריך לציין שיתוף פעולה מאוד פורה ברוח מה שאת אמרת עם אגף התקציבים, עם מי שפועל מולנו מאגף התקציבי במשרד האוצר.

מאיר שפיגלר: הם בהחלט קשובים לעניינים ומשתפים פעולה ואני מקווה מאוד שזה ימשיך להיות גם בעתיד.

מאיר שפיגלר: זה עדיין לא מיצה את כל מה שעומד על הפרק שאנחנו דורשים ונמשיך לדרוש ביתר שאת.

מאיר שפיגלר: לגבי הנושא של הנחות העבודה לעתיד, שאלתו של חבר הכנסת רם שפע.

מאיר שפיגלר: כמובן אנחנו נידרש לחקיקה מתקנת.

מאיר שפיגלר: אנחנו העלינו סוגיות מאוד משמעותיות עוד לפני פרוץ משבר הקורונה.

מאיר שפיגלר: עכשיו הן הפכו להיות אקוטיות שבעתיים.

מאיר שפיגלר: אני מניח שהדברים האלה יונחו על שולחן הממשלה ועל שולחן הוועדה בראשותך בכנסת ישראל, ברגע שהדבר יסתייע.

מאיר שפיגלר: לגבי מענק של הפרילנסרים והעצמאים.

מאיר שפיגלר: זה כנראה לא יהיה באמצעות הביטוח הלאומי, זה כנראה יהיה באמצעות רשות המיסים, המענק החד פעמי של עד 6,000 שקלים, אלא אם כן תתקבל החלטה אחרת.

מאיר שפיגלר: אנחנו פחות מעורים בנושא הזה מכיוון שזה נעשה כנראה במסגרת אחרת.

עאידה תומא סלימאן: נדבר על זה בישיבה של העצמאים.

מאיר שפיגלר: הביטוח הלאומי הפך בעל כורחו כרגע בעצם להיות המעסיק הגדול במדינת ישראל.

מאיר שפיגלר: כל המובטלים בגילאי ה-67 פלוס הפכו בעצם להיות חלק מהשכירים של הביטוח הלאומי.

מאיר שפיגלר: אנחנו ערים לגודל השעה, גודל האחריות ועוצמת האחריות שמונחת על פתחנו.

מאיר שפיגלר: אנחנו נעשה הכול כדי לשרת אותם נאמנה ולא לאכזב אותם.

עאידה תומא סלימאן: אני חייבת לפתוח לשאלות של המשתתפים מארגוני מהחברה האזרחית.

עאידה תומא סלימאן: היתה שאלה של חברת הכנסת טלי פלוסקוב.

עאידה תומא סלימאן: טלי, בבקשה.

טלי פלוסקוב: אדוני המנכ"ל.

טלי פלוסקוב: כמובן אנחנו מחזקים אתכם בתקופה הלא קלה הזאת אבל יש כמה נושאים שלא יכולים להישאר ללא פתרון מיידי.

טלי פלוסקוב: אני כרגע מדברת על עובדים סיעודיים שעובדים עם הקשישים.

טלי פלוסקוב: אתה מכיר את הנושא הזה ואתה יודע שאני כנראה השתגעתי על הנושא הזה.

טלי פלוסקוב: אני לא יכולה לקבל אין ספור פניות ותמונות שהמטפלות מספרות לי שהן יושבות בלילות ותופרות לעצמן מסכות.

טלי פלוסקוב: האם אתה יודע על זה?

עאידה תומא סלימאן: הוא דיבר על זה.

טלי פלוסקוב: תנו לו"ז מתי אתם מספקים להם?

טלי פלוסקוב: היום קיבלתי פנייה של מקבץ דיור של הקשישים.

טלי פלוסקוב: לא נתנו להיכנס למטפלת שאין לה מוצרי מיגון.

טלי פלוסקוב: מה עושים?

טלי פלוסקוב: תיתן לנו לו"ז?

טלי פלוסקוב: מתי תקבלו?

טלי פלוסקוב: עוד יום?

טלי פלוסקוב: עוד שבוע?

טלי פלוסקוב: אתם לא יודעים לספק להם?

טלי פלוסקוב: תנו להם כסף.

טלי פלוסקוב: הם עובדים בשכר מינימום, הם יקנו לעצמם לבד, אבל תפתרו את הבעיה.

מאיר שפיגלר: חברת הכנסת, אנחנו נמצאים, כמו שציינתי לפני כן, באופן שוטף בקשר עם נציגי החברות הסיעודיות, אבל אנחנו נממן את כל אמצעי ההגנה.

מאיר שפיגלר: אנחנו נמצאים בקשר עם ראש המוסד שעליו הוטלה המשימה לרכז את כל הרכש בנושא.

מאיר שפיגלר: רק היום דיברתי איתו.

מאיר שפיגלר: אנחנו נמצאים שם בקדמת הבמה.

מאיר שפיגלר: לא לפני בתי חולים ואזורים שנמצאים ברמת סיכון גבוהה יותר, אבל אנחנו נמצאים שם.

מאיר שפיגלר: העברנו לרשותו את כל הצרכים שלנו.

מאיר שפיגלר: אני מאוד מקווה שזה יהיה בטווח של ימים ספורים.

טלי פלוסקוב: זה מה שהוא אמר לך?

טלי פלוסקוב: שזה יהיה בטווח של ימים ספורים?

מאיר שפיגלר: כן.

מאיר שפיגלר: זה מה שהוא מקווה שיהיה.

עאידה תומא סלימאן: אנחנו נעקוב.

סונדוס סאלח: אני רוצה לשאול לגבי עובדות המשפחתונים.

עאידה תומא סלימאן: המשפחתונים זה לא ביטוח לאומי.

סונדוס סאלח: הם נופלים בין הביטוח הלאומי למס הכנסה.

עאידה תומא סלימאן: לא, עוד לא הועברו לביטוח הלאומי.

עאידה תומא סלימאן: אני במעקב אישי אחרי הנושא של מנהלות המשפחתונים.

עאידה תומא סלימאן: יש משרד עבודה ורווחה שהוא אחראי עליהם.

עאידה תומא סלימאן: הם יגיעו לישיבה הבאה ואנחנו נדבר על זה.

עאידה תומא סלימאן: עוד לא נפלה החלטה שהם יקבלו חל"ת.

עאידה תומא סלימאן: נדבר על זה בישיבה הבאה.

עאידה תומא סלימאן: אני רוצה לפתוח לארגוני החברה האזרחית שאיתנו.

עאידה תומא סלימאן: הם הקשיבו בקשב רב ובשקט, חייבים להגיד.

עאידה תומא סלימאן: אני מתחילה ליהנות מהדרך הזאת לנהל את הישיבה.

עאידה תומא סלימאן: אוהד אמר מהקליניקה המשפטית.

אוהד אמר: תודה רבה כבוד יושבת הראש, תודה רבה למנכ"ל הביטוח הלאומי.

אוהד אמר: יש לי שלוש נקודות להוסיף.

אוהד אמר: לגבי הטלפוניה והמערכת הממוחשבת שאתם מעלים.

אוהד אמר: אני מציע, קודם כל ולפני הכול, לפתוח את המוקד הטלפוני מעבר לשעות שהיו לפני המשבר.

אוהד אמר: עד המשבר המוקד הטלפוני היה פתוח בין השעות 8 עד 5 וגם היום הוא פתוח באותן שעות.

אוהד אמר: לדעתי, בשלב הראשון צריך להגדיל את השעות האלה.

אוהד אמר: כמובן שנתב השיחות והאזור האישי כיום לא מונגשים לשפה הערבית.

אוהד אמר: אנחנו מציעים גם לתת קוד משתמש וסיסמא באמצעות הטלפון לאנשים שמקבלים קצבאות, כדי שהם יוכלו גם להיכנס לאזור האישי וגם למשוך באמצעות הקוד הזה את הקצבאות שלהם בבנקים.

אוהד אמר: פה אני לא מדבר רק על קשישים.

אוהד אמר: זאת היתה פלטפורמה שנהגתם בה בצורה הזאת בעבר.

אוהד אמר: הקוד האישי שמקבלים בביטוח הלאומי יוכל לשמש אותם גם למשוך את הקצבאות שלהם באמצעות הבנקים.

אוהד אמר: נושא נוסף שחשוב לי להעלות זה הנושא של תביעות שטרם התבררו.

אוהד אמר: אני מפעיל 7 מוקדים לסיוע משפטי יש לי מאות פניות בשבועות האחרונים שמצטברות אצלי.

אוהד אמר: יש נושא שחוזר על עצמו לא מעט.

אוהד אמר: אנשים שהגישו תביעות להבטחת הכנסה לפני המשבר, זאת אומרת, שמצבם הכלכלי היה בכי רע לפני המשבר, היום מתעכבות ההחלטות שלהם, אולי בעקבות המשבר ואולי לא.

אוהד אמר: באופן קוסמי, מכל הפניות שהגיעו אלי, בעיקר המקומות שבהם לא מקבלים החלטות לגבי תביעות הבטחת הכנסה, זה מזרח ירושלים, ששם גם ממילא עומק העוני וקו העוני גבוה מאוד.

אוהד אמר: הנושא השלישי שאני מבקש להסב את תשומת לב הוועדה אליו זה הנושא של האתר של הביטוח הלאומי.

אוהד אמר: גם היום, לאחר פנייה שלנו בשנה שעברה והתחייבות של המוסד לביטוח לאומי לתרגם את האתר בצורה נאותה לשפה הערבית, היום אנחנו מוצאים שיש מקומות באתר שמתורגמים על-ידי "גוגל טרנסלייט".

אוהד אמר: אנשים לא יודעים מה הזכויות שלהם.

אוהד אמר: אני מפעיל מוקד אינטרנטי עם מאות פניות באמצעות מתנדבים וסטודנטים לשעבר שלי.

אוהד אמר: מעל 40% מהשאלות שנשאלות הן בנושא ביטוח לאומי.

אוהד אמר: אין לנו למי לפנות.

אוהד אמר: אם יש לכם עומס בטלפונים, אני אבקש שתצטרפו לפחות רפרנטים מטעם המוסד לביטוח לאומי לכל המענים שהחברה האזרחית מנסה לספק כרגע באמצעות השירותים המקוונים.

אוהד אמר: תודה רבה.

עאידה תומא סלימאן: הייתי הולכת צעד יותר רחוק.

עאידה תומא סלימאן: להיעזר בחברה האזרחית עם כל המוקדים שהם פתחו ולשתף פעולה ואפילו לחשוב לתת להם תמיכה כספית כדי שימשיכו לעשות את העבודה.

עאידה תומא סלימאן: ממילא הביטוח הלאומי לא עומד בנטל.

עאידה תומא סלימאן: אולי באמת לשתף פעולה עם החברה האזרחית שמתגייסת כדי להקל על האנשים.

עאידה תומא סלימאן: הייתי מוסיפה משהו על הטופס של החל"ת.

עאידה תומא סלימאן: פנו אלי הרבה עורכי דין ורואי חשבון ואמרו שהאנשים הפשוטים מתקשים למלא את הטופס הזה.

עאידה תומא סלימאן: הרבה מהעבודה נעשית על-ידי עורכי דין ורואי חשבון שבינתיים מתנדבים לעזור לאנשים.

עאידה תומא סלימאן: אולי כדאי לבדוק את הטופס ולראות איך אפשר להקל על האנשים שפונים.

עאידה תומא סלימאן: מלשכת עורכי הדין, ערן גולן, יו"ר ועדת ביטוח לאומי.

ערן גולן: בשנת 2009 תוקן חוק ביטוח לאומי ושלל ממתמחים בחשבונאות ומשפטים דמי אבטלה בתקופה שלאחר ההתמחות.

ערן גולן: אנחנו יודעים כבר שהמתמחים בחשבונאות נדחתה להם הבחינה, יש סיכוי טוב שגם למתמחים למשפטים.

ערן גולן: האם בהמלצות שלכם יש התייחסות לקבוצה הזאת של מתמחים ששללו להם את דמי האבטלה?

עאידה תומא סלימאן: אני מבינה שזה לא רק מתמחי עריכת דין וגם מתמחי ראיית חשבון.

ערן גולן: הדבר השני.

ערן גולן: אנחנו כנראה צפויים למשבר שהוא הרבה יותר גדול ויש קבוצות גדולות בחברה הישראלית שהן לא נכללות במסגרת מעגל המבוטחים, בין אם אלה מבקשי מקלט, אנשים בהליכי התאזרחות.

ערן גולן: ציינת קודם את האסירים שמשתחררים מהכלא ולכל היותר כרגע זכאים להבטחת הכנסה.

ערן גולן: יש חשש שככל שהמשבר הזה ימשיך ואין מקומות עבודה, למעשה הדרכים שבהן אנשים יצטרכו להתקיים הן דרכים שהן יהיו לא חוקיות.

ערן גולן: האם יש איזה התייחסות מערכתית לכל האוכלוסיות האלה?

ערן גולן: דבר אחרון.

ערן גולן: ברור כבר לכולם שהנושא של חברות בחדלות פירעון יגיע בגל השני של המשבר הזה.

ערן גולן: האם גם לכך יש איזו עבודת מטה?

עאידה תומא סלימאן: תודה.

עאידה תומא סלימאן: טלי מנכ"לית א.ס.ף.

טלי ארנטל: תודה רבה כבוד יושבת הראש, מנכ"ל הביטוח הלאומי וחברי כנסת.

טלי ארנטל: אני עובדת סוציאלית ומנכ"לית עמותת אסף, ארגון סיוע לפליטים ומבקשי משלט בישראל.

טלי ארנטל: מבקשי מקלט נמנים על אחת הקהילות המוחלשות והעניות בישראל גם בשגרה.

טלי ארנטל: כעת, עם פרוץ המשבר אנחנו חוזים שהיא עומדת בפתחו של אסון הומניטרי חמור.

טלי ארנטל: הקהילה מתמודדת עם גל פיטורים מאסיבי בעקבות המגפה, אולם בניגוד לאחרים כספי הפיצויים שלהם מוחזקים בפיקדון והם אינם זכאים לדמי אבטלה.

טלי ארנטל: המשמעות בפועל היא שרבים מהם מחוסרי כל ללא שום מקורות הכנסה וללא מסגרות תמיכה ממסדיות.

טלי ארנטל: אנחנו מוצפים במאות פניות.

טלי ארנטל: אנחנו באמת חוששים ממשבר הומניטרי ועליה דרמטית במספר דרי רחוב, במשפחות שסובלות מרעב, דחיקה של נשים למעגל הזנות ועוד.

טלי ארנטל: חשוב לי להדגיש בהקשר הזה שלא מדובר בעניין הומניטרי שנוגע רק לקהילת מבקשי המקלט וההשלכות של המצב הזה הן לכלל הציבור הישראלי ובייחוד לתושבי דרום תל-אביב.

טלי ארנטל: משפחות ברחוב זה מצב שאף אחד לא רוצה להגיע אליו.

טלי ארנטל: האם יש החלטה או כוונה למענקי תמיכה לאוכלוסיות מוחלשות ובכלל זה למבקשי המקלט למניעת האסון ההומניטרי שאנחנו רואים שהולך וקרב.

טלי ארנטל: בעצם שימוש בסעיף 378ב(1) לחוק הביטוח הלאומי שמאפשר לשר הרווחה לעשות שימוש בסמכותו ולהחיל שירותים ומענקים שאינם ניתנים בשגרה?

עאידה תומא סלימאן: דוקטור ניקול דהאן, מקואליציית המזונות.

ניקול דהאן: שלום לכולם.

ניקול דהאן: אני חייבת להגיד שאני מברכת את יושבת ראש הישיבה הזאת ובמיוחד נפעמתי מהדברים של מר שפיגלר.

ניקול דהאן: אני רוצה לחזק את הנקודה.

ניקול דהאן: שמחתי לשמוע מפיך שיש נכונות של המוסד לביטוח לאומי לבדוק לעומק את הנושא של מקבלי מזונות ילדים.

ניקול דהאן: אני רוצה עכשיו לחדד את המצוקה ולהציע.

ניקול דהאן: אם הבנתי נכון שהפתרון שלך הוא בעצם לעשות שגמלת האבטלה תהיה גמלה שמחליפה שכר, הפתרון הזה חייב להתבצע כאן ועכשיו.

ניקול דהאן: האוכלוסייה הזאת היא אוכלוסייה בעוני שהרבה מהם הם באמצע משבר של גירושים קשים.

ניקול דהאן: הבעל לא משלם מזונות והן מפרנסות יחידות.

ניקול דהאן: אלה שהתאמצו להתפרנס נמצאות עכשיו בבית.

ניקול דהאן: יש לנו פניות לגבי עוני ומצוקה של ילדים שעכשיו מתווספת.

ניקול דהאן: אני רוצה להדגיש משהו.

ניקול דהאן: יש טבלה ששלחתי לוועדה ואני אסכם אותה.

ניקול דהאן: יש כאן היום בנוסחה הקיימת פגיעה של ממש.

ניקול דהאן: אני אסכם אותה בשניים שלושה משפטים מאוד ברורים.

ניקול דהאן: יש מספר שנקרא 3434 שהוא בעצם מספר התקנות.

ניקול דהאן: היום כל אישה שעבדה, צברה מרכיב ביטוחי של אבטלה, אכן כל מי שהאבטלה שלה תהיה יותר מ-3434 אכן תקבל את האבטלה, 25% פחות כמו כולם, אבל במחשבון, בדרך של החישוב היום, מזונות ירדו לאפס.

ניקול דהאן: מ-3434, המזונות יורדים.

ניקול דהאן: אנחנו מדברים על ירידה --- סכומים שיורדים דווקא בעת משבר.

עאידה תומא סלימאן: סליחה שאני קוטעת.

עאידה תומא סלימאן: אנחנו לא נוכל לרדת לרזולוציות של סכומים.

עאידה תומא סלימאן: אני רוצה לשמוע ממך את ההצעות שאת מציעה.

עאידה תומא סלימאן: אנחנו כבר יודעים והעלינו תוך כדי הישיבה את הבעיה הזאת.

עאידה תומא סלימאן: אני רוצה לשמוע מה את מציעה כדי לאמץ את זה אם נוכל?

ניקול דהאן: רק אסיים.

ניקול דהאן: אלה שמתחת למספר של 3434 בחישוב זה כאילו הם לא מקבלים אבטלה למרות שהן עבדו, מפני שכולם מקבלות את אותו סכום 3434.

עאידה תומא סלימאן: אנחנו יודעות את הבעיה, בואו נעבור להצעות.

ניקול דהאן: אנחנו לא רק מציעות, אנחנו ממש מבקשות.

ניקול דהאן: הנשים האלה עם ילדים שהן מגדלות לבד, נמצאות במצוקה.

ניקול דהאן: אין להן חסכונות בבנקים.

עאידה תומא סלימאן: אני מתנצלת, ביקשתי שתלכי ישר להצעות.

ניקול דהאן: אני מבקשת להחיל היום את מה אתה הצעת.

ניקול דהאן: החקיקה תיעשה יותר מאוחר.

ניקול דהאן: היום, במצב של משבר כזה.

ניקול דהאן: חייבים להחיל את זה שהאבטלה לא תחשב כגמלה מחליפה שכר בחישוב המזונות.

ניקול דהאן: צריכים לעשות את זה מיידית.

עאידה תומא סלימאן: תודה רבה.

עאידה תומא סלימאן: רמי הוד, מנהל המרכז החינוכי רעיוני של קרן ברל כצנלסון.

עאידה תומא סלימאן: הוא לא נמצא.

עאידה תומא סלימאן: נעבור לדוברת קו לעובד, גברת מיכל.

עאידה תומא סלימאן: גם לא נמצאת.

מיכל תג'ר: אני מקו לעובד.

מיכל תג'ר: יש סוגיה רחבה שמטרידה אותי, וזה שבסופו של דבר הפתרון הזה פוגע בזכות לדמי אבטלה.

מיכל תג'ר: עכשיו אנחנו במצב משבר בגלל החלטות של מדיניות.

מיכל תג'ר: האם יש מחשבה בכלל שסוג הפתרון יכול להיות שהצינור יהיה דרך חל"ת אבל שזאת לא תהיה פגיעה עתידית בדמי האבטלה?

מיכל תג'ר: שזאת בעצם תהיה הבטחת הכנסה של כל מי שנפגעה הכנסתו, אבל לא יבוא על חשבון דמי אבטלה עתידיים או שזה בכלל לא על הפרק?

מיכל תג'ר: אני מבינה שזה שינוי חקיקה וזאת החלטה מערכתית.

מיכל תג'ר: אני מנסה להבין מבחינת הביטוח הלאומי, מבחינת העתודות שיש לו, האם זה חלק מהעמדה שלו?

עאידה תומא סלימאן: תודה.

עאידה תומא סלימאן: מר שפיגלר, אתה עדיין עוקב אחרינו?

מאיר שפיגלר: אני לא זז לשום מקום, אני כל הזמן בוועדה שלך.

עאידה תומא סלימאן: השאלה הקודמת התייחסה למה שיקבלו בתקופת המשבר לא יפגע בזכאות הכללית לדמי אבטלה.

מאהא שחאדה: אני מ"עמותת איתך".

מאהא שחאדה: קודם כל, תודה לכולם על המאמצים ועל העבודה מסביב לשעון בתקופה הזאת.

מאהא שחאדה: אני אתייחס בקצרה לשתי נקודות.

מאהא שחאדה: ראשית, אנחנו חושבות שצריך לאפשר לנשים לנצל את הזכאות שלהן לשמירת הריון במקום חלופות של פיטורים או חל"ת.

מאהא שחאדה: לאפשר לנשים בהריון שלא לעבוד במקומות נגועים עם סכנה וסיכון להדבקה ולצאת לשמירת הריון.

מאהא שחאדה: החלופה של שמירת הריון מאפשרת קודם כל ועדות תעסוקתית יותר לנשים וגם מבחינה כלכלית מאפשרת שכר יותר ראוי והכנסה יותר ראויה מאשר דמי אבטלה, כשבחלק גדול מהמקרים זה 40%-50% ובמקרה הטוב זה 70% מההכנסה.

מאהא שחאדה: הנקודה השנייה.

מאהא שחאדה: אנחנו נמצאים במצב אבסורדי שבו עובדות ועובדים שנדבקים במקום העבודה יוצאים לחופשת מחלה ואמורים להשתכר בהתאם לימי המחלה הצבורים.

מאהא שחאדה: עובדים ועובדות שאין להם ימי מחלה צבורים, או שהם יוצאים לחל"ת, או שבהסכמת המעסיק הם מקבלים את זה על חשבון ימי מחלה עתידיים.

מאהא שחאדה: אני חושבת שזה מצב אבסורדי.

מאהא שחאדה: צריך לאפשר לאותם עובדים לקבל דמי פגיעה, כאילו שהם עברו תאונת עבודה, אם הם נדבקו במקומות העבודה, במיוחד כשקל לדעת איפה הם נדבקו ואיך הם נדבקו.

מאהא שחאדה: אסיים בזה שאני מסכימה עם עאידה, שצריך לשלם אבטלה לבני 18 עד 20, אנחנו בעמותה נמשיך לטפל בזה ולקדם את זה מול הגורמים הרלוונטיים.

מאהא שחאדה: תודה לכולם.

דני גיגידני גיגי: עאידה, כל הכבוד על הדיון של הוועדה בזום, זה לא מובן מאליו וגם ההשתתפות של מנכ"ל ביטוח לאומי.

דני גיגידני גיגי: זה בהחלט משהו שהוא ייחודי ומיוחד בעת הזאת אז תודה רבה.

דני גיגידני גיגי: אני רוצה להעלות מספר שאלות.

דני גיגידני גיגי: יש 200,000 משפחות של משרד השיכון שמקבלות סיוע בשכר דירה.

דני גיגידני גיגי: אלה משפחות שמקבלות 300 עד 1,000 שקלים סיוע בשכר דירה.

דני גיגידני גיגי: המשפחות האלה נמצאות כרגע במצב של קריסה.

דני גיגידני גיגי: אלה משפחות מאוד עניות שרובן זה אימהות חד הוריות שעבדו במשרה או בחלקיות משרה.

דני גיגידני גיגי: הן עבדו בחלקיות משרה והנשים האלה נמצאות היום במצוקה גדולה כי גם אם הן אם זכאיות לסוג של עזרה מהביטוח הלאומי, העזרה הזאת היא מאוד מצומצמת.

דני גיגידני גיגי: המון נשים עבדו ללא תלושים וגם אלה שעבדו עם תלושים אז מדובר על חלקיות משרה ולכן זה לא מספיק.

דני גיגידני גיגי: אני רק אציין ש-70% מההוצאה של משפחות עניות הן על שכר דירה והוצאות דיור.

דני גיגידני גיגי: אנחנו מקבלים כל הזמן פניות ממשפחות כאלה שנמצאות במצב קשה מאוד.

דני גיגידני גיגי: צריכה להיות התייחסות לקבוצה הזאת ואני חושב שמן הראוי שתיעשה כאן עבודה בשיתוף משרד השיכון.

דני גיגידני גיגי: הנושא השני שאני רוצה להעלות זה העניין של פנייה לאוכלוסיות מוחלשות.

דני גיגידני גיגי: האם הביטוח הלאומי עושה איזו פנייה יזומה לאותן משפחות עניות ומתקשות, אלה שלא יכולים לגשת לאתר של ביטוח לאומי כדי לעשות את כל הפרוצדורה הזאת באתר, בפייסבוק או בטוויטר.

דני גיגידני גיגי: גם לזה הייתי רוצה איזו התייחסות.

דני גיגידני גיגי: עושים את זה בחברה האזרחית אבל לדעתי זה לא מספיק וזה צריך להיעשות בצורה ממוסדת.

דני גיגידני גיגי: הדבר השלישי זה פסח.

דני גיגידני גיגי: אני מבין שבפסח כנראה לא יהיו תשלומים של אבטלה על חופשת פסח.

דני גיגידני גיגי: הייתי רוצה לדעת האם זה נכון?

דני גיגידני גיגי: זה מה שאני מקבל מהשטח.

דני גיגידני גיגי: הייתי רוצה לקבל הבהרה, האם אכן לא יהיה תשלום עבור כל תקופת פסח.

דני גיגידני גיגי: תודה.

עאידה תומא סלימאן: אורנה צח מלשכת רואי החשבון.

אורנה צח גלרט: אני יו"ר ועדת הקשר של הלשכה עם הביטוח הלאומי.

אורנה צח גלרט: אני מברכת את עובדי הביטוח הלאומי על הפעילות המבורכת שלהם, המאומצת והקשה.

אורנה צח גלרט: אני איתם כל הזמן בקשר.

אורנה צח גלרט: שאלה ראשונה: יש ארכה לעצמאים ל-15 לאפריל.

אורנה צח גלרט: אני מבינה שעדיין אין שום ארכה למעסיקים.

אורנה צח גלרט: הייתי מבקשת לדעת מה עושים עם הדבר הזה?

אורנה צח גלרט: המעסיקים גם כן מאוד במצוקה.

אורנה צח גלרט: אנחנו כרואי חשבון חווים אותם כל הזמן.

אורנה צח גלרט: השאלה השנייה: כנראה באפריל יהיה חל"ת מלא ואז גם המעסיקים ישלמו את דמי הביטוח על החל"ת וגם לעובדים ינכו דמי ביטוח.

אורנה צח גלרט: אני ממש פונה לאוצר.

אורנה צח גלרט: אני חושבת שכדאי מאוד לבקש שיפוי של הסכום הזה מהאוצר למעסיקים כדי שלא יגבו את זה חזרה מהעובדים, דבר שמותר להם לפי החוק.

אורנה צח גלרט: הדבר השלישי.

אורנה צח גלרט: פנו אלינו שלפי חוק עבודת נשים לוקח הרבה זמן לקבל היתר לחל"ת או לפיטורים ולכן יש בעיה לכל הנשים וגם לגברים לפנות לאבטלה כי הם צריכים לקבל אישור לחל"ת מהמעביד, דבר שכנראה יגיע באיחור ויגרום בעיה לקבל את דמי האבטלה.

אורנה צח גלרט: דבר רביעי זה סיווג מבוטחים.

אורנה צח גלרט: כל הפרילנסרים כמו אמנים, מרצים וכדומה, שזכאים לקבל דמי אבטלה, בעצם הביטוח הלאומי אפשר להם להביא קבלות, חשבוניות וכדומה, כך שהם לא צריכים לעבור דרך המעסיק.

אורנה צח גלרט: הביטוח הלאומי יפנה למעסיק ויבקש את הכסף וכך לא נוצר שום קשר.

אורנה צח גלרט: יבקשו כסף מהמעסיק והמעסיק לא יכול לפנות חזרה לעובד לפני ביצוע הפעולה.

אורנה צח גלרט: אנחנו מבקשים למצוא פתרון גורף.

אורנה צח גלרט: זה לא מצב רגיל, זה מצב מאוד מיוחד.

אורנה צח גלרט: אנחנו מוכנים להציע את עזרתנו לביטוח הלאומי למצוא איזה פתרון לסיטואציה המאוד מאוד מוזרה שנוצרה.

אורנה צח גלרט: הדבר האחרון נוגע לקרובי משפחה של בעלי עסקים.

אורנה צח גלרט: אני מבינה שבעלי שליטה יפוצו בדרך של העצמאים.

אורנה צח גלרט: אני מבינה שעל זה ידובר מחר.

אורנה צח גלרט: בכל אופן, קרובי משפחה של בעלי עסקים שעובדים כשכירים או בחברות - - -

עאידה תומא סלימאן: מה זאת אומרת קרובי משפחה של בעלי עסקים?

אורנה צח גלרט: אם קרוב משפחה של בעל עסק עובד יחד עם בעל העסק, הביטוח הלאומי בדרך-כלל עושה מבחנים יותר מורכבים, בוחן יחסי עובד מעביד מלאים והרבה פעמים שולל זכויות.

אורנה צח גלרט: אנחנו מבקשים, כיוון שיש פה מצב מיוחד אנחנו מבקשים להקל, אבל בצורה שתהיה הוראה למשבר ואחר-כך לא יבדקו אחורה ויבקשו כסף חזרה.

עאידה תומא סלימאן: בגלל שלא קיבלנו מכם נייר עמדה שמעלה את הנושאים האלה, אם את יכולה לשלוח לוועדה את הנקודות שהעלית?

אורנה צח: בשמחה רבה.

אורנה צח: חבר הכנסת ג'אבר עסאקלה, בבקשה.

ג'אבר עסאקלה: אני מתנצל שהגעתי באיחור.

ג'אבר עסאקלה: הייתי בוועדת הקורונה ותכף אצטרך לחזור לשם.

ג'אבר עסאקלה: אני רוצה להעלות שלושה נושאים, יכול להיות שחלקם עלו כשלא הייתי כאן אבל כדאי לציין אותם.

ג'אבר עסאקלה: אחד, יש אנשים שגוררים חובות לביטוח הלאומי מזמן רב, גם לפני משבר הקורונה.

עאידה תומא סלימאן: הבטיחו להפסיק את האכיפה ואת העיקולים.

ג'אבר עסאקלה: הדבר השני זה קצבאות הנכים.

ג'אבר עסאקלה: קצבאות הנכים, כולנו חיכינו שתהיה פעימה שנייה ושלישית.

ג'אבר עסאקלה: למעשה אנחנו היום נמצאים במצב חרום.

ג'אבר עסאקלה: הקבוצה הזאת, הפלח הזה של האוכלוסייה, זקוק מאוד לכסף הזה, במיוחד בתקופה הזאת.

ג'אבר עסאקלה: השיתוק של הממשלה במשך שנה וחצי באמת גרם להם עיכובים רבים.

ג'אבר עסאקלה: אני מציע לביטוח הלאומי שיבוא ביוזמתו למשרד האוצר וילחץ ויציע לבצע את הפעימה השנייה והשלישית.

ג'אבר עסאקלה: הדבר השלישי זה העניין של הסטודנטים.

ג'אבר עסאקלה: הסטודנטים נמצאים במצב מאוד בעייתי כיום.

ג'אבר עסאקלה: באמת הלימודים לא מתקיימים ברוב האוניברסיטאות.

סונדוס סאלח: יש לימוד מרחוק.

ג'אבר עסאקלה: במקרה יש לי שני סטודנטים בבית, אז אני יודע על מה אני מדבר.

ג'אבר עסאקלה: לימודים אמיתיים לא מתקיימים.

ג'אבר עסאקלה: מצד שני, מי שעבד יצא לחל"ת.

ג'אבר עסאקלה: היום הם נמצאים במצב כלכלי קשה.

ג'אבר עסאקלה: לכן הביטוח הלאומי צריך עכשיו לשקול להפסיק את הגבייה מהסטודנטים עד סיום המשבר הזה.

עאידה תומא סלימאן: בקי מרבנים לזכויות אדם ואז נקבל תשובות ממר שפיגלר.

בקי קשת: תודה רבה.

בקי קשת: אקצר ואתייחס רק לנקודות שעוד לא עלו.

בקי קשת: זה מתייחס לעבודה של ביטוח הלאומי שנמצא בעומס מטורף.

בקי קשת: הביטוח הלאומי באמת בא לקראת האנשים בנושא דמי האבטלה ואני רוצה להדגיש את הקצבאות האחרות שבעת הזאת, גם בעומס שלכם וגם בחוסר יכולת של אנשים להשיג את הביטוח הלאומי, במיוחד השלמת הכנסה, הבטחת הכנסה, אותם אנשים שלא זכאים לדמי אבטלה ורוצים להגיש השלמה או הבטחת הכנסה.

עאידה תומא סלימאן: בקי, אנחנו לא שומעים אותך טוב.

עאידה תומא סלימאן: את מדברת על אנשים שעכשיו רוצים לגשת ולבקש קצבאות קיום?

בקי קשת: נכון.

בקי קשת: צריך לעשות לגביהם גם איזה נוהל ואיזו התאמה למצב שהם לא יכולים להשיג מסמכים.

בקי קשת: צריך לאפשר גם להם וגם לדורשי דמי אבטלה אפשרות להגיש הצהרה.

בקי קשת: שיהיה ברור לכולם שזאת אפשרות.

בקי קשת: אם אי-אפשר להשיג דפי חשבון וזאת על מנת שאנשים יוכלו להגיש במועד את התביעות ולטפל בהם שלא יתעכבו.

בקי קשת: מובן מאליו למה אסור שזה יתעכב.

בקי קשת: לגבי הבטחת הכנסה.

בקי קשת: ראיתי שהתייחסתם להעלאת הסכום.

בקי קשת: אני רוצה להתייחס גם למשפחות שהילדים היו במסגרות למיניהן, היו עם ארוחות חמות.

בקי קשת: משפחות עם יותר ילדים הם במצוקה גדולה מאוד מאוד והרבה יותר מעבר.

בקי קשת: אני רוצה להציע שתוסיפו להצעה של העלאת הבטחת הכנסה גם העלאת סכום למשפחות עם שלושה ילדים או יותר שאין להם סכום נוסף, אין ארוחות חמות וכדומה.

בקי קשת: זאת קבוצה בסיכון מאוד גדול, גם לפי הדוחות שלכם סובלים מחוסר ביטחון תזונתי חמור.

בקי קשת: נקודה אחרונה.

בקי קשת: בקשה לשקול פתרון למי שאין להם דמי מחלה.

בקי קשת: אני מפחדת ממי שאין להם דמי מחלה והם לא מכניסים את עצמם לבידוד כי הם בעצם לא זכאים לשום דבר, לא לחל"ת ולא לדמי מחלה.

בקי קשת: אני יכולה להמציא פתרונות אבל אני חושבת שיותר נכון שתבוא מכם הצעה, נכות זמנית, תאונת עבודה וכדומה.

עאידה תומא סלימאן: הנושא של השימוש בימי מחלה וימי חופש בימים האלה זה יותר עם שר העבודה מאשר עם הביטוח הלאומי.

עאידה תומא סלימאן: אנחנו תכף יושבים עם מנכ"ל משרד העבודה ותוכלי להעלות את זה שם.

עאידה תומא סלימאן: מר שפיגלר, אתה יכול עכשיו לתת לנו כמה שאפשר תשובות לשלל הנושאים שעלו?

מאיר שפיגלר: אני אשתדל מאוד.

מאיר שפיגלר: לגבי תוספת שעות מענה במוקד הטלפוני אז בהחלט הוספנו שעות.

מאיר שפיגלר: הוא פתוח כרגע ופעיל עד שעה 7 בערב ולא עד 5 כמו שהיה לפני כן.

מאיר שפיגלר: הוא פעיל גם בימי שישי.

מאיר שפיגלר: ככל שנידרש לתגבור נוסף, אנחנו בהחלט נפעל בנושא.

מאיר שפיגלר: באשר לקוד אישי למשיכת קצבאות.

מאיר שפיגלר: הסוגיה הזאת היא סוגיה משפטית סבוכה ולא פשוטה ולכן היא לא רלוונטית ממש לעת הזאת.

מאיר שפיגלר: הבטחת הכנסה לגבי מרץ תיכנס ב-6.4.

מאיר שפיגלר: הקדמנו אותה.

מאיר שפיגלר: אם אני לא טועה היא היתה צריכה להיות ב-12 לחודש ואנחנו הקדמנו אותה ל-6 לחודש כדי לאפשר לזכאים לקבל את הקצבה לפני תחילת חג הפסח.

מאיר שפיגלר: שפות.

מאיר שפיגלר: הבעיה בהא' הידיעה לעניין השפה הערבית באתר האישי היא, שהאתר האישי בעצם ניזון מהיקף אדיר של נתונים שנמצאים במחשב המרכזי של הביטוח הלאומי.

מאיר שפיגלר: לקחת את הנתונים האלה ובעצם להעביר אותם גם לשפה הערבית היא לא דבר פשוט.

מאיר שפיגלר: היינו מאוד רוצים לעשות את זה.

מאיר שפיגלר: כנראה שמגבלות טכניות וטכנולוגיות מעכבות את זה.

מאיר שפיגלר: ברגע שהדבר יתאפשר אנחנו נהיה אלה שנשמח להעלות גם את השפה הערבית בכל מה שנוגע לאתר האישי של הביטוח הלאומי.

מאיר שפיגלר: שיתוף פעולה עם החברה האזרחית לגבי ההתמודדות עם המצוקות של סקטורים שונים כעת.

מאיר שפיגלר: אנחנו עושים את זה.

מאיר שפיגלר: אמנם לא בהצלחה יתרה מכיוון שהמגבלות שהממשלה מחליטה על התנועה של אנשים חלה על כולם ואם הם לא מוגדרים כמפעל חיוני, מטבע הדברים היכולת שלנו להיעזר בהם מוגבלת.

מאיר שפיגלר: כן דאגנו להחיל את המפעל החיוני כמעט על כל סקטור שנדרש, כדי לסייע לשכבות שצריכות את הליווי והסיוע בעת הזאת.

מאיר שפיגלר: לגבי מוקד טלפוני.

מאיר שפיגלר: אנחנו פועלים רבות כדי לאפשר למי שלא מסוגל למלא את הטפסים ואת התביעות באופן אישי, לעשות את זה בסיוע המוקד הטלפוני.

מאיר שפיגלר: הוא אמור להתקשר למוקד הטלפוני או לסיוע לקשיש והם אמורים לסייע לו למלא את הטפסים ולהגיש בשמו את התביעה.

מאיר שפיגלר: בצורה כזאת אנחנו נותנים מענה גם לאותן אוכלוסיות שלא מסוגלות לבצע את הנדרש בכוחות עצמן.

מאיר שפיגלר: לגבי פשיטות רגל.

מאיר שפיגלר: אנחנו כבר מרגישים מצב של תביעות שמונחות לפתחנו, מעל ומעבר למה שהיה קודם למגפת הקורונה.

מאיר שפיגלר: אנחנו נדרשים לעניין, מקצים את המשאבים כדי לתקן בפניות האלה.

מאיר שפיגלר: המטרה שלנו זה להיכנס לנעלי פושט הרגל ולטפל בראש ובראשונה בזכויות של אותם עובדים שהם לא אשמים בפשיטת הרגל, אבל הם אמורים בכל זאת לקבל מענה בפן הסוציאלי, למצב שבו מקום העבודה שלהם נסגר.

מאיר שפיגלר: לגבי מבקשי מקלט ועובדים זרים.

מאיר שפיגלר: החוק לא מאפשר לנו לתת להם דמי אבטלה, היות והחוק מאפשר לתת דמי אבטלה רק למי שמוגדר כתושב ישראלי.

מאיר שפיגלר: אנחנו חושבים שכן צריך לתת על זה את הדעת.

מאיר שפיגלר: עובדים זרים אלה אנשים שהמדינה הסכימה שהם יבואו לכאן כדי לתת מענה לצרכים של מטופלים סיעודיים.

מאיר שפיגלר: גם מבקשי המקלט, ככל שהם נמצאים כאן, הם בני אדם לכל דבר ועניין וכן צריך לתת את הדעת גם לצרכים שלהם ככלל ובעת הזאת בפרט.

מאיר שפיגלר: לגבי הסיפור של האבטלה כמחליפת שכר.

מאיר שפיגלר: דיברנו על זה הנושא של דמי מזונות, הבטחת הכנסה ודמי קצבת נכות.

מאיר שפיגלר: אנחנו נחרצים בדעתנו שיש לתקן את העוול הזה, לא רק בעידן של הקורונה אלא באופן כללי בכל הימים שרק פוקדים אותנו, כלומר, כל יום באשר הוא.

מאיר שפיגלר: לגבי שמירת הריון.

מאיר שפיגלר: יש לנו מערכת שכל מי שמגישה בקשה לשמירת הריון, בוחנים את זה עם רופאים מוסמכים.

מאיר שפיגלר: הגישה היא גישת בית הילל.

מאיר שפיגלר: אין לנו שום כוונה לגרום לאישה בהריון לסכן את ההיריון ואת העובר שהוא נושא ברחמה.

עאידה תומא סלימאן: כמי שלא מכירה את המושג בית הילל, שאלתי מה הכוונה לבית הילל?

מאיר שפיגלר: הכוונה שאנחנו הולכים לקראת, לקולא.

מאיר שפיגלר: אנחנו עושים את הכול כדי לסייע ולעזור.

מאיר שפיגלר: לשם כך הוקם הביטוח הלאומי.

מאיר שפיגלר: זה הגוף הסוציאלי היחידי שמטפל בביטחון הסוציאלי במדינת ישראל ולשם אנחנו מכוונים את הפעילות שלנו, את הנכונות, את ההזדהות ואת הרצון לסייע.

מאיר שפיגלר: לגבי תאונות עבודה לגבי הקורונה.

מאיר שפיגלר: אם אדם נשלח מטעם המעסיק שלו לפעולה מסוימת בתחום העבודה והוא בסוף חלה בקורונה, כמובן כתוצאה מהדבקה בעבודה, מבחינתנו הוא מוגדר כנפגע עבודה והוא מקבל את הטיפול של נפגע עבודה בביטוח הלאומי עם כל הזכויות.

עאידה תומא סלימאן: זה מאוד טריקי כי בסופו של דבר איך תקבעו שההדבקה היתה בגלל העבודה?

עאידה תומא סלימאן: כל מי שהיום יוצא מביתו, נוסע בתחבורה ציבורית, נפגש עם אנשים, כולל אנחנו חברי הכנסת, עלולים להידבק.

עאידה תומא סלימאן: איך תגדירו?

עאידה תומא סלימאן: אני מפחדת שתלכו רק על הגדרות מאוד ספציפיות של רופאים, חולים, מטפלות בקשישים, שצריך להוכיח שהוא היה במגע עם מישהו.

עאידה תומא סלימאן: איך מגדירים את זה כתאונת עבודה?

מאיר שפיגלר: אנחנו עוסקים בכספי ציבור ולכן אנחנו נושאים באחריות ומתייחסים לפעולות בכסף הזה ביראת קודש, ברגישות ובזהירות רבה.

מאיר שפיגלר: עם זאת, כל תלונה שמגיעה אלינו – אגב, בדיוק כמו כל תלונה אחרת, אם זה בעניין של נכות כללית, הבטחת הכנסה או כל תביעה אחרת, יש לנו את הכלים ואת המנגנונים לבדוק ולבחון.

מאיר שפיגלר: אנחנו שואלים שאלות, מרכזים מסמכים, ראיות ואנחנו פועלים בהתאם.

מאיר שפיגלר: אנחנו בהחלט בוחנים כל תביעה ותביעה לגופו של עניין.

מאיר שפיגלר: לגבי ימי המתנה.

מאיר שפיגלר: זאת גם סוגיה שעומדת על הפרק.

מאיר שפיגלר: בחוק, כל מי שזכאי לקבל דמי אבטלה, בשלב הראשון הוא נדרש להמתין 5 ימים.

מאיר שפיגלר: זאת אומרת, אלה חמישה ימים שהוא לא זכאי לקבל עבורם דמי אבטלה.

מאיר שפיגלר: הדבר הזה חוזר על עצמו אחת לרבעון.

מאיר שפיגלר: כל תחילת רבעון, כל מי שזכאי לדמי אבטלה בעצם מפקשש את הזכאות לחמישה ימים.

מאיר שפיגלר: יש לנו מה לומר בנושא הזה אבל כעת אין לנו דרך להתעלם מחמישה ימי המתנה כי זה מקובע בחוק.

מאיר שפיגלר: לגבי שיתוף פעולה עם משרד השיכון.

מאיר שפיגלר: אנחנו בהחלט נמצאים בשיתוף פעולה מלא איתו, למשל, בנושא של מציאת דיור חלופי למי שאין לו קורת גג.

מאיר שפיגלר: יש לנו אפילו נציגים בוועדה הציבורית העליונה.

מאיר שפיגלר: אנחנו פועלים איתו בשיתוף פעולה וכך גם עם משרדי ממשלה אחרים.

מאיר שפיגלר: יש לזכור, לא כל דבר נמצא תחת קורת הגג של הביטוח הלאומי.

מאיר שפיגלר: דיור זה לא הביטוח הלאומי, סל קליטה, זה לא הביטוח הלאומי.

מאיר שפיגלר: ישנם עוד דברים.

מאיר שפיגלר: ככל שיש נושאים שהם באחריותנו, אנחנו בהחלט פועלים בעניינם ועושים את הכול כדי למצות אותם כלפי ציבור המבוטחים.

עאידה תומא סלימאן: בעניין דמי האבטלה.

עאידה תומא סלימאן: כל האזרחים שנמצאים בכפרים הבלתי מוכרים בנגב ומגיע להם להירשם לחל"ת איפה שאין להם חשמל ואין להם ניידים ולרוב גם אין אינטרנט.

עאידה תומא סלימאן: איך הם יירשמו לחל"ת?

מאיר שפיגלר: קודם כל, אנחנו תמיד נשמח ונברך כל פתרון שיסייע בידינו במקומות שאין לנו מענה.

מאיר שפיגלר: אבל יש להם טלפונים סלולאריים.

מאיר שפיגלר: הם יכולים להתקשר למוקד הטלפוני.

מאיר שפיגלר: בימים כתיקונם הוא נמצא בעומס אבל לא בעומס בלתי נסבל.

מאיר שפיגלר: הם רשאים להתקשר למוקד ולקבל מענה עם שירות מלא.

מאיר שפיגלר: כך גם לגבי גלישה לאתר של ביטוח לאומי.

מאיר שפיגלר: הדבר הזה פשוט באמצעות הטלפון הסלולארי.

מאיר שפיגלר: גם אם אין להם מחשב רגיל, הפלאפון הוא מחשב לכל דבר ועניין.

מאיר שפיגלר: יש להם אפשרות באמצעות הטלפון לקבל שירות מהביטוח הלאומי.

מאיר שפיגלר: יש לנו פריסה גם בדרום וגם באזורים של הפזורה הבדואית.

מאיר שפיגלר: פתחנו מוקדי שירות.

מאיר שפיגלר: הם יכולים להגיע לשם ולקבל שירות בצורה ישירה.

מאיר שפיגלר: זה בימים כתיקונים.

עאידה תומא סלימאן: אני מדברת בזמן הקורונה.

מאיר שפיגלר: באמצעות הפלאפון הסלולארי והמוקד של הביטוח הלאומי.

מאיר שפיגלר: לגבי ארכה למעסיקים - - -

עאידה תומא סלימאן: אני רוצה להעלות דבר אחר.

עאידה תומא סלימאן: עלה הנושא של ארכה לעצמאים וארכה למעסיקים בתשלומים שלהם.

עאידה תומא סלימאן: אני רוצה להעלות דרישה גורפת: תחליטו שמקפיאים את כל התשלומים לחודש או לחודשיים עד שנדע מה קורה.

עאידה תומא סלימאן: למה לא עושים דבר כזה?

מאיר שפיגלר: אני מניח שזה יקבל מענה במסגרת התכנית הגדולה שאמורה לסייע גם למעסיקים, גם לעצמאים וגם לשאר הסקטורים במדינת ישראל, אותם 80 מיליארד שקל שמדברים עליהם בתקשורת בימים האחרונים.

מאיר שפיגלר: אני מניח ששם יתנו מענה מערכתי, ממלכתי לכל הדברים שכרגע הביטוח הלאומי לא מסוגל לטפל בהם בפן הספציפי.

עאידה תומא סלימאן: אתה מניח, או שהעליתם את הבקשות האלה ואתם מחכים לתשובה?

מאיר שפיגלר: בדיונים בינינו לבין משרד האוצר בהחלט נתנו ביטוי לבקשה הזאת.

מאיר שפיגלר: לגבי אישור חל"ת מהמעסיק.

מאיר שפיגלר: אנחנו פועלים בצורה יזומה אל מול המעסיקים ואל מול אותן חברות שמנפיקות את תלושי השכר ואת טופסי 100 ומאפשרים למי שזה לא בהישג ידו להגיש הצהרה בנושא הזה.

מאיר שפיגלר: אנחנו הלכנו כברת דרך מאוד משמעותית כלפי הציבור ומסתפקים בהצהרות.

מאיר שפיגלר: זה לא רק לגבי הנושאים שקשורים לחל"ת, זה גם לגבי הבטחת הכנסה וגם לגבי זכויות אחרות, שהם נדרשים להמציא מסמכים כדי לקבל אותם.

מאיר שפיגלר: לגבי מה שאמרה אורנה צח, קרובי משפחה של מעסיקים, אני חוזר למה שאמרתי לפני כן.

מאיר שפיגלר: אנחנו עוסקים בכספי ציבור וחובה עלינו לוודא שאנשים מקבלים את מה שמגיע להם.

מאיר שפיגלר: מי שמבקש לקבל משהו שהוא מחוץ למסגרת הזאת, שלא יקבל אותה.

מאיר שפיגלר: לכן אנחנו בודקים את טיב הקשר בין הבעלים לבין העובד.

מאיר שפיגלר: אנחנו עושים את זה בצורה זהירה והגונה ומתחשבת, אבל אנחנו רוצים לוודא שאכן יש יחסי עובד מעביד.

מאיר שפיגלר: וככל שמסתבר שהיחסים האלה קיימים, אנחנו נותנים את מלוא הזכויות לשכיר בחברה המשפחתית או בחברה של קרובי המשפחה שלו.

מאיר שפיגלר: לגבי חובות לביטוח הלאומי.

מאיר שפיגלר: אני חוזר ואומר שאנחנו מקפיאים את גביית החובות עד יעבור זעם, עד שנצא מכל המסגרת שאיתה מתמודדים מול הקורונה.

מאיר שפיגלר: לגבי קצבאות הנכים.

מאיר שפיגלר: מדובר על הפעימה השלישית והרביעית.

מאיר שפיגלר: אנחנו מאוד אקטיביים בנושא הזה.

מאיר שפיגלר: הוצאנו מכתבים, היינו בישיבות, גם במחיצת המשנה ליועץ המשפטי לממשלה.

מאיר שפיגלר: אנחנו חושבים שהיה ראוי ונכון בתחילת השנה לממש את הפעימה השלישית.

מאיר שפיגלר: צר לנו, הדבר הזה טרם הסתייע.

מאיר שפיגלר: הביטוח הלאומי עושה הכול כדי לדאוג לכך ששתי הפעימות האלה תצאנה מהכוח אל הפועל, אתמול ולא מחר.

מאיר שפיגלר: לגבי הגבייה מסטודנטים.

מאיר שפיגלר: הם משלמים את התשלום המינימאלי.

מאיר שפיגלר: רובו הוא לטובת הביטוח הבריאותי של קופות החולים חלקו היותר קטן לביטוח הלאומי.

מאיר שפיגלר: זה בדרך-כלל מתחלק שליש לביטוח הלאומי, כ-60 שקלים לחודש והיתר, כ-100 שקלים, לביטוח בריאות.

מאיר שפיגלר: אני חושב שעברתי על הכול.

מאיר שפיגלר: אם פספסתי משהו, אשמח אם תאירו את עיניי.

עאידה תומא סלימאן: לא עניתם על המתמחים.

מאיר שפיגלר: אגב, אם המתמחים עבדו ויש להם תלושי שכר, הם בהחלט זכאים על בסיס עמידה בתקופת האכשרה לקבל דמי אבטלה, כמו כל שכיר אחר.

עאידה תומא סלימאן: בעניין הסטודנטים, אני מבינה שאתם לא שוקלים שום דבר בינתיים לגבי תשלומי הביטוח.

מאיר שפיגלר: מה זאת אומרת, לבטל להם את תשלומי הביטוח?

עאידה תומא סלימאן: אני הולכת לסכם עכשיו את הדיון.

עאידה תומא סלימאן: אני חושבת שאנחנו יוצאים מהדיון הזה בדרישה שהיא הרבה יותר כללית.

עאידה תומא סלימאן: לא רק הסטודנטים.

עאידה תומא סלימאן: אמנם גם הסטודנטים, גם מקבלי דמי אבטלה, גם כל הציבור עכשיו.

עאידה תומא סלימאן: אני חושבת שצריך לפנות ולבקש להכריז על הקפאת התשלומים בשלב הזה.

עאידה תומא סלימאן: לא יתכן שאנשים שאנחנו אומרים שהם בפני בעיות כלכליות חברתיות מאוד קשות – המדינה נותנת להם אבל גם גובה מהם.

עאידה תומא סלימאן: סטודנטים לא אמורים לקבל.

עאידה תומא סלימאן: אני חושבת שצריך להפסיק את כל התשלומים בתקופה הזאת.

עאידה תומא סלימאן: כמו שדחיתם לעצמאים, לדחות את כל התשלומים בתקופה הזאת ולסייע לאנשים לעבור את התקופה בצורה מסודרת.

מאיר שפיגלר: כבוד היושבת ראש.

מאיר שפיגלר: הביטוח הלאומי עושה את זה בכל דבר שנמצא בסמכותו.

מאיר שפיגלר: בנושא של העצמאים בהחלט פעלנו עם משרד האוצר בנושא.

מאיר שפיגלר: הדחייה של תשלומי העצמאים היא במסגרת החקיקה של תקנות שעת חרום.

עאידה תומא סלימאן: אני אתייחס גם לענייני החקיקה.

עאידה תומא סלימאן: אני רוצה להודות לך מר שפיגלר ולכל הצוות של הביטוח הלאומי.

עאידה תומא סלימאן: אני מבינה שאתם עוברים תקופה מאוד קשה והנטל הוא כבד מאוד.

עאידה תומא סלימאן: אתם משתדלים ואני רואה שאתם משתדלים ויש חלק מהדברים שהם לא בידיים שלכם.

עאידה תומא סלימאן: כמובן, אנחנו קודם כל נוציא סיכום מסודר בכל הנקודות שאלו והם דווקא בידיים שלכם, כמו תגבור המוקדים, עניין השפות ודברים אחרים, שכן הביטוח יכול לשפר בהם את השירות למרות הנטל הכבד.

עאידה תומא סלימאן: אני חושבת שחלק גדול מהנושאים שעלו אמנם הם לא בידיים שלכם, אבל אני הייתי מציעה שההצעות שלכם שהובאו בסוף המסמך שהגשתם לנו, שאתם תגישו אותן ותניחו אותן על שולחן הממשלה והאוצר על-מנת שיתחיל הדיון.

עאידה תומא סלימאן: אני אוציא מכתב שמאמץ את ההצעות האלה ועוד הצעות שאנחנו נגיש וצריכים לזוז איתם.

דני גיגי: לאור האמירה שלו על משרד השיכון, האם יהיה דיון גם עם משרד השיכון?

עאידה תומא סלימאן: דני, אני לא אוהבת שקוטעים אותי בסיכומים.

דני גיגי: סליחה.

עאידה תומא סלימאן: תחכה עד הסוף ותשמע.

עאידה תומא סלימאן: אם לא אתייחס לזה, נדבר אחר-כך.

עאידה תומא סלימאן: בנושא של תקופות הזכאות בכל הקצבאות, בדמי האבטלה, אני חושבת שצריכה לצאת הנחייה.

עאידה תומא סלימאן: כמו שהחלטתם לגבי הארכת תוקף קצבאות הנכות, אני חושבת שמאוד כדאי להוציא הנחיה, או לפחות שהדרישה תהיה שייעשה צילום מסך למצב כשנכנסנו לקורונה.

עאידה תומא סלימאן: כלומר, אנשים שיש להם קצבאות אבטלה מקודם, התקופה הזאת לא תפגע בזכאות שלהם מבחינת הזמן.

עאידה תומא סלימאן: כלומר, לא יחשבו את התקופה של הקורונה כחלק מזמן הזכאות שלהם.

עאידה תומא סלימאן: בסופו של דבר אנחנו קוצבים את זמני הזכאות כי אנחנו רוצים שאנשים יצאו לחפש עבודה.

עאידה תומא סלימאן: בינתיים אנשים לא יכולים לצאת ולחפש עבודה.

מאיר שפיגלר: כבוד היושבת ראש.

מאיר שפיגלר: זה מופיע בסעיף 8 של הביטוח הלאומי.

מאיר שפיגלר: גם כאן כיוונו לדעת גדולים מאיתנו.

מאיר שפיגלר: אנחנו חושבים שזה נכון ונפעל בנושא הזה.

עאידה תומא סלימאן: מצוין.

עאידה תומא סלימאן: אז לא לחינם אמרתי שתניחו את ההצעות שלכם ובואו נתחיל לפעול גם אנחנו וגם אתם כדי להגיע למצב הזה.

עאידה תומא סלימאן: אני עכשיו מודיעה שאנחנו נדרוש העלאת הסכומים של דמי האבטלה, האחוזים שמשולמים.

עאידה תומא סלימאן: לא יתכן שאנשים שבנו את התקציב המשפחתי שלהם על הכנסה מסוימת יצטרכו עכשיו גם לעמוד בהוצאות הרגילות שאף אחד לא מוריד מהם, כמו שכר דירה.

עאידה תומא סלימאן: להיפך, מתווספים לזה הוצאות חדשות שקשורות בהתמודדות עם הקורונה ובמקביל המדינה שבנתה את רשת הביטחון הזאת, היא בנתה אותה, בעיניי, בצורה לקויה כי היא לא עונה על כמה שיותר התקרבות להכנסה שהיתה קודם לכן.

עאידה תומא סלימאן: אנחנו נדרוש את הגדלת דמי האבטלה.

עאידה תומא סלימאן: אני לא חושבת שחסר כסף כדי לעשות את זה.

עאידה תומא סלימאן: בעניין קצבאות קיום והקשר שלהן עם דמי אבטלה, או התשלומים של החל"ת.

עאידה תומא סלימאן: אני חושבת שצריך להחליט עכשיו.

עאידה תומא סלימאן: אנחנו נפנה ונבקש שזה לא יפגע והקבוצות מהאוכלוסייה שכן מקבלות את קצבאות האלה, הקיום האלה הן הקבוצות הכי מוחלשות.

עאידה תומא סלימאן: לבוא עכשיו ולהכביד עליהן עוד יותר, זה יפגע בהן וזה ישאיר נטל מאוד גדול גם על הרווחה וגם על הביטוח הלאומי לאחר הקורונה.

עאידה תומא סלימאן: כל הנושא של חקיקה ומה שנאמר.

עאידה תומא סלימאן: אני חייבת להגיד את זה.

עאידה תומא סלימאן: אני מבינה שהביטוח הלאומי הוא לא הגוף המחוקק והוא עובד לפי חוקים שכבר קיימים.

עאידה תומא סלימאן: אבל אני חושבת שהגיע הזמן לבקש תקנות וחוקים.

עאידה תומא סלימאן: עכשיו יש כנסת.

עאידה תומא סלימאן: מהניסיון שלי מ-2015, ראיתי איך הממשלה מצליחה להעביר חוק ביום אחד כאשר היא רוצה להעביר את החוק הזה.

עאידה תומא סלימאן: אנחנו נדרוש את כל החקיקה שדיברנו עליה סעיף סעיף.

עאידה תומא סלימאן: היועצת המשפטית של הוועדה תכין לנו את הסעיפים האלה, מה אנחנו מבקשים.

עאידה תומא סלימאן: נפנה ונדרוש חקיקת בזק אשר תעשה ותבטיח את התקופה הזאת שנעבור אותה בשלום.

עאידה תומא סלימאן: מבחינת החברה האזרחית, אני באמת מציעה.

עאידה תומא סלימאן: אני יודעת שהביטוח הלאומי הוציא קרן מיוחדת לתמיכה בנפגעי קורונה ופרויקטים מיוחדים לעזרה לחולי קורונה.

עאידה תומא סלימאן: הייתי מאוד מבקשת לשקול להיעזר בשירותים של החברה האזרחית שעלולה גם כן לקרוס בגלל המצב הכלכלי בזמן קורונה.

עאידה תומא סלימאן: לבדוק אם יש אפשרות להיעזר בהם, להקל על עובדי הביטוח הלאומי שקורסים תחת הנטל.

עאידה תומא סלימאן: זה יעזור גם לחברה האזרחית להתמודד עם הבעיות הכלכליות שלה.

עאידה תומא סלימאן: נפנה גם בעניין קצבאות הנכים והפעימה השנייה והשלישית ונדרוש שיתממשו לפחות כדי להחזיק את האנשים בתקופה הקשה הזאת.

עאידה תומא סלימאן: אני מקווה שעברתי על כל הנושאים שקשורים לביטוח הלאומי.

עאידה תומא סלימאן: בנושא הדיור הציבור, גם בישיבה שקיימתי אתמול וגם היום, הקשבתי קשב רב לדרישות של הציבור שנמצא בדיור הציבורי.

עאידה תומא סלימאן: אנחנו נפנה לשרה בקריאה בהולה ואולי נקיים פגישת עבודה עכשיו עם השרה וננסה לפתור את הבעיות האלה.

עאידה תומא סלימאן: אני מודה לכולם.

עאידה תומא סלימאן: בעוד כעשר דקות נתחיל את הדיון השני עם משרד העבודה והרווחה.

עאידה תומא סלימאן: תודה רבה מר שפיגלר, תודה לכל הצוות שמסביבך.

מאיר שפיגלר: תודה רבה.

עאידה תומא סלימאן: הישיבה נעולה.